
1. [bookmark: _Toc166666277]ՆԵՐԱԾԱԿԱՆ ՄԱՍ
	Հաշվեքննության հիմքը
	ՀՀ հաշվեքննիչ պալատի 2023 թվականի դեկտեմբերի 26-ի «Հայաստանի Հանրապետության աշխատանքի և սոցիալական հարցերի նախարարության միասնական սոցիալական ծառայությունում 2023 թվականի պետական բյուջեի տարեկան կատարման հաշվեքննության առաջադրանքը» հաստատելու մասին թիվ 182-Ա որոշում։

	Հաշվեքննության օբյեկտը
	Հայաստանի Հանրապետության աշխատանքի և սոցիալական հարցերի նախարարության միասնական սոցիալական ծառայություն:

	Հաշվեքննության առարկան
	Պետական բյուջեի մուտքերի ձևավորման և ելքերի իրականացման կանոնակարգված գործունեություն:

	Հաշվեքննության առարկայի չափանիշները
	 1.«Պետական նպաստների մասին» ՀՀ օրենք, 2.«Պետական կենսաթոշակների մասին» ՀՀ օրենք, 3. «ՀՀ 2023 թվականի պետական բյուջեի մասին» ՀՀ օրենք, 4. ՀՀ կառավարության 2015 թվականի սեպտեմբերի 10-ի «Սոցիալական ծառայություններ տրամադրող տարածքային մարմինների լիազորությունների իրականացման և սոցիալական ծառայությունների տրամադրման կարգն ու պայմանները սահմանելու մասին» N 1061-Ն որոշում, 5.ՀՀ կառավարության 2014 թվականի մարտի 6-ի «երեխայի ծննդյան միանվագ նպաստի չափը սահմանելու, երեխայի ծննդյան միանվագ նպաստ նշանակելու և վճարելու կարգը հաստատելու մասին» N 275-Ն որոշում, 6. ՀՀ կառավարության 2015 թվականի հոկտեմբերի 8-ի «Չաշխատող անձին մայրության նպաստ նշանակելու և վճարելու կարգը հաստատելու մասին» N 1179-Ն որոշում, 7.ՀՀ կառավարության 2020 թվականի մարտի 12-ի «Լիազորած պետական մարմին ճանաչելու, միանվագ դրամական վճարների հաշվի պայմանագրի օրինակելի ձևը, միանվագ դրամական վճարների հաշիվ բացելու համար անհրաժեշտ տվյալների ցանկը և միանվագ դրամական վճարների հաշվին մուտքագրելու միջոցով վճարվող գումարները սահմանելու մասին» N 287-Ն որոշում, 8.ՀՀ կառավարության 2012 թվականի օգոստոսի 23-ի N 1081-Ն «Պետական կենսաթոշակային համակարգի տվյալների շտեմարանը վարելու կարգը հաստատելու մասին» որոշում, 9.ՀՀ կառավարության 12․03․2020 թվականի թիվ 284-ն «Լիազորված պետական մարմին ճանաչելու, սոցիալական ապահովության հաշվի պայմանագրի օրինակելի ձևը, սոցիալական ապահովության հաշիվ բացելու համար անհրաժեշտ տվյալների ցանկը և սոցիալական ապահովության հաշվին մուտքագրելու միջոցով վճարվող գումարները սահմանելու մասին» որոշում, 10. ՀՀ ֆինանսների նախարարի 13․03․2019 թվականի «Բյուջեների կատարման, ինչպես նաև պետական և տեղական ինքնակառավարման մարմինների ու դրանց ենթակա հիմնարկների ֆինանսական գործունեության հետ կապված հաշվետվությունների կազմման, ներկայացման, ամփոփման ընդհանուր պայմանները, հաշվետվությունների առանձին տեսակների կազմման ու ներկայացման առանձնահատկությունների մասին հրահանգը հաստատելու և ՀՀ ֆինանսների նախարարի 2015 թվականի ապրիլի 1-ի N 176-ն և ՀՀ ֆինանսների և էկոնոմիկայի նախարարի 2007 թվականի մարտի 28-ի N 324-ն հրամանները ուժը կորցրած ճանաչելու մասին» N 254-Ն հրաման և այլն։ 

	Հաշվեքննությունն ընդգրկող ժամանակաշրջանը
	2023 թվականի հունվարի 1–ից մինչև 2023 թվականի դակտեմբերի 31–ը:

	Հաշվեքննության կատարման ժամկետը
	2023 թվականի փետրվարի 1-ից մինչև 2024 թվականի ապրիլի 30-ը:

	Հաշվեքննության մեթոդաբանությունը
	Հաշվեքննությունն իրականացվել է «Հաշվեքննիչ պալատի մասին» ՀՀ օրենքի, Հաշվեքննիչ պալատի ֆինանսական և համապատասխանության հաշվեքննության մեթոդաբանությունների, ՀՀ պետական բյուջեի երեք, վեց, ինն ամիսների և տարեկան կատարման հաշվեքննության ուղեցույցի համաձայն: 
Իրականացվել է ֆինանսական և համապատասխանության հաշվեքննություն, որի ընթացքում կիրառվել են զննում, դիտարկում, հարցում, արտաքին հաստատում, վերլուծական ընթացակարգ, վերահաշվարկ և վերակատարում ընթացակարգերը։

	Հաշվեքննությունն իրականացրած կառուցվածքային ստորաբաժանում
	Հաշվեքննությունն իրականացվել է Հաշվեքննիչ պալատի չորրորդ վարչության կողմից, որի աշխատանքները համակարգել է Հաշվեքննիչ պալատի անդամ Կարեն Առուստամյանը:





2. [bookmark: _Toc166666278]ԱՄՓՈՓԱԳԻՐ
Հաշվեքննության արդյունքում բացահայտված էական փաստերն ու դրանց ամփոփ նկարագրությունը ներկայացվում է ստորև:
2023 թվականի 4‑րդ եռամսյակում  սահմանված կարգով չի հաշվառվել 77,704.32 հազ. դրամ դեբիտորական պարտք, որը հանգեցրել է բյուջեի կատարման համապատասխան հաշվետվության ոչ էական չափով խեղաթյուրման[footnoteRef:1]։ [1:  Հաշվեքննիչ պալատը պետական բյուջեի կատարման վերաբերյալ եզրակացությունը, ներառյալ կարծիքը, ձևավորում է կառավարության կողմից ներկայացվող պետական բյուջեի կատարման հաշվետվության  վերաբերյալ («Հաշվեքննիչ պալատի մասին» օրենքի 27-րդ հոդված): Պետական բյուջեի կատարման մասին տարեկան հաշվետվությունը ներառում է` «պետական բյուջեի եկամուտների, ծախսերի և դեֆիցիտի (հավելուրդի) հիմնավորվածությունը…» («Բյուջետային համակարգի մասին» օրենքի 25-րդ հոդվածի 2-րդ մասի  «բ» կետ): Հետևաբար, պետական բյուջեի մասին օրենքով հաստատված ֆինանսական ցուցանիշներից բացի, հաշվետվությունների այլ խեղաթյուրումները չեն կարող ազդել Հաշվեքննիչ պալատի կարծիքի վրա:] 

Նույնաբովանդակ 145,213.85 հազ. դրամի խեղաթյուրման հանգեցրած անհամապատասխանություն արձանագրվել էր 2023 թվականի պետական բյուջեի 9 ամիսների կատարման հաշվեքննության արդյունքների վերաբերյալ ընթացիկ եզրակացությամբ, որը Ծառայության կողմից շտկվել է։
· 1992-2004 թվականներն ընկած ժամանակահատվածում վարձու աշխատողի համար պարտադիր սոցիալական ապահովագրության վճարներ կատարած լինելու մասին տեղեկատվությունը պետական կենսաթոշակային համակարգի տվյալների շտեմարանում չներառելու արդյունքում կենսաթոշակի իրավունք ունեցող անձի աշխատանքային ստաժի մասին տեղեկատվությունը ինքնաշխատ եղանակով չի ճշտվում։
· Համաձայն «Պետական կենսաթոշակների մասին» ՀՀ օրենքի և ՀՀ կառավարության 2011 թվականի մայիսի 5-ի N 665-Ն որոշման, 1992 թվականի հունվարի 1-ից մինչև 2013 թվականի հունվարի 1-ն ընկած ժամանակահատվածի համար աշխատանքային ստաժը հաստատող հիմնական փաստաթուղթը աշխատանքային գրքույկն է և սոցիալական վճարներ կատարելը կամ աշխատավարձ ստանալը հաստատող փաստաթուղթը: Սոցիալական վճարներ կատարելը հաստատող փաստաթղթում պետք է արտացոլվեն անձի աշխատած այն ժամանակահատվածի սկիզբը և ավարտը, որի համար գործատուն սոցիալական վճարների պարտք (ապառք) չունի։
2023 թվականին Ծառայության տարածքային ստորաբաժնումների կողմից տրված սոցիալական վճարները հաստատող բոլոր տեղեկանքներում բացակայում է տեղեկատվությունը անձի աշխատած այն ժամանակահատվածի սկիզբի և վերջի վերաբերյալ, որի համար գործատուն սոցիալական վճարների պարտք (ապառք) չունի (ինչը և պետք է ընդունվեր որպես ստաժ)։ Փոխարենը տեղեկանքներում նշվել է ապահովադիրի կողմից կատարված մի քանի տարիների բոլոր աշխատակիցների համար կատարած ընդհանուր վճարը նշելով վճարը կատարելու ժամանակահատվածը։ 
2023 թվականին 26380 քաղաքացիների նշանակվել է 1,201,795.42 հազ. դրամի կենսաթոշակ, որոնց ստաժներում ներառել են նաև ՀՀ կառավարության կողմից հաստատված վավերապայմաններին չբավարարող՝ անձի աշխատած ժամանակահատվածում գործատուի կողմից սոցիալական վճարների պարտք չունենալու ժամանակահատվածի վերաբերյալ տեղեկատվություն չպարունակող վերը նշված «սոցիալական վճարները հաստատող տեղեկանքների» հիման վրա հաշվարկված ստաժները։
· Ծառայությունում ներդրվել է հանրային հատվածի հաշվապահական հաշվառման ստանդարտի (այսուհետ ՀՀՀՀՀՀՍ-ի) պահանջներին և հանրային հատվածի կազմակերպությունների հաշվապահական հաշվառման հաշվային պլանին (այսուհետ՝ հաշվային պլան) համապատասխան հաշվապահական հաշվառում վարելու հնարավորություն ընձեռող համակարգչային ծրագիրը՝ հաշվապահական հաշվառման ավտոմատացված համակարգը։
	Հաշվեքննությունն ընդգրկող ժամանակաշրջանի ավարտի օրվա դրությամբ չի ապահովվել ամբողջական անցումը հաշվապահական հաշվառման նոր համակարգին։ Ըստ այդմ, հաշվեքննության օբյեկտի կողմից վերահսկվող՝ պետությանը պատկանող ակտիվների և պարտավորությունների ամբողջական հաշվապահական հաշվառում չի վարվում։ Մասնավորապես, հաշվեքննության օբյեկտի հաշվեքննությունն ընդգրկող ժամանակաշրջանի ֆինանսական հաշվետվություններում արտացոլված չէ Ծառայության կողմից վերահսկվող սոցիալական նպաստների և կենսաթոշակների գծով արտահոսքերի, պարտքերի և ծախսերի վերաբերյալ տեղեկատվությունը։
Արդյունքում, հաշվեքննության օբյեկտի կողմից չի ապահովվել հաշվեքննությունն ընդգրկող ժամանակաշրջանի ֆինանսական հաշվետվություններում դրամական հոսքերի, ակտիվների, զուտ ակտիվների, պարտավորությունների և գործունեության արդյունքների (հասույթների և ծախսերի) վերաբերյալ տեղեկատվության ամբողջական, հետևաբար նաև՝ ճշմարիտ/արժանահավատ ներկայացումը, որն էլ հանգեցրել է ֆինանսական հաշվետվությունների խեղաթյուրման[footnoteRef:2]՝ Ծառայության կողմից վերահսկվող սոցիալական նպաստների և կենսաթոշակների 423,492,478.00 հազ. դրամ գումարի չափով: [2:  Հաշվապահական հաշվառման ֆինանսական հաշվետվությունների խեղաթյուրումները չեն ներառվում ընթացիկ եզրակացությունների  «Խեղաթյուրումներ» բաժնում, քանի որ դրանք օրենսդրության համաձայն ազդեցություն չեն կարող ունենալ Հաշվեքննիչ պալատի կողմից պետական բյուջեի կատարման վերաբերյալ տրվող կարծիքի վրա․  «Հաշվեքննիչ պալատի մասին» օրենքով (27-րդ հոդված) Հաշվեքննիչ պալատը պետական բյուջեի կատարման վերաբերյալ եզրակացությունը, ներառյալ կարծիքը, ձևավորում է կառավարության կողմից ներկայացվող պետական բյուջեի կատարման հաշվետվության  վերաբերյալ։ ] 





3. [bookmark: _Toc166666279]ՀԱՇՎԵՔՆՆՈՒԹՅԱՆ ՕԲՅԵԿՏԻ ՖԻՆԱՆՍԱԿԱՆ ՑՈՒՑԱՆԻՇՆԵՐ
Աղյուսակ 1
հազար դրամ
	
	
	
	
	
	
	
	
	

	Դասիչ Ծրագիր
	Տարեկան պլան
	Տարեկան ճշտված պլան
	Դրամարկղային
ծախս
	Փաստացի ծախս

	 
	 Ը Ն Դ Ա Մ Ե Ն Ը 
	477,072,218.70
	506,205,291.06
	493,482,156.78
	493,473,447.70

	1 
	1005
	Պարգևավճարներ և պատվովճարներ
	11,034,316.00
	9,803,958.93
	9,800,318.89
	9,799,522.25

	2
	1011
	Անապահով սոցիալական խմբերին աջակցություն
	33,362,312.20
	27,145,420.40
	26,725,319.05
	26,725,692.63

	3
	1015
	Սոցիալական փաթեթների ապահովում
	-
	117,144.00
	89,412.00
	89,412.00

	 4
	1068
	Ժողովրդագրական վիճակի բարելավում
	50,005,222.80
	50,905,970.80
	50,850,667.49
	50,845,980.16

	5
	1082
	Սոցիալական աջակցություն անաշխատունակության դեպքում
	20,571,864.10
	21,763,532.10
	21,706,583.12
	21,706,558.62

	6
	1088
	Զբաղվածության ծրագիր
	1,601,875.90
	741,272.80
	733,323.73
	733,323.73

	 7
	1098
	Բնակարանային ապահովում
	2,484,961.60
	1,641,961.60
	1,638,759.34
	1,638,759.34

	8
	1102
	Կենսաթոշակային ապահովություն
	308,204,770.00
	307,492,589.80
	297,188,480.55
	297,149,649.16

	 9
	1117
	Սոցիալական պաշտպանության բնագավառում պետական քաղաքականության մշակում, ծրագրերի համակարգում և մոնիթորինգ
	7,110,448.60
	7,116,733.20
	6,982,618.62
	7,018,297.73

	10
	1141
	Ընտանիքներին, կանանց և երեխաներին աջակցություն
	-
	20,405.30
	3,050.00
	3,050.00

	11
	1160
	Հաշմանդամություն ունեցող անձանց աջակցություն
	2,924.00
	-
	-
	-

	 12
	1168
	Արվեստների ծրագիր
	34,420.80
	34,420.80
	26,993.68
	26,993.68

	13
	1184
	Ավանդների և այլ փոխհատուցումներ
	1,111,000.00
	889,050.00
	873,529.10
	873,853.58

	14
	1205
	Սոցիալական ապահովություն
	41,548,102.70
	48,281,981.33
	48,117,124.81
	48,116,378.42

	15
	1225
	Ճգնաժամերի հակազդման և արտակարգ իրավիճակների հետևանքների նվազեցման և վերացման նպատակով՛ առանձին սոցիալական խմբերին տրվող սոցիալական աջակցություն
	-
	30,250,850.00
	28,745,976.40
	28,745,976.40

	 
	 
	 
	 
	 
	 
	 
	 
	 



	
4. [bookmark: _Toc166666280]ՀԱՇՎԵՔՆՆՈՒԹՅԱՆ ՀԻՄՆԱԿԱՆ ԱՐԴՅՈՒՆՔՆԵՐ

Հաշվեքննության իրականացման համար հաշվեքննվող օբյեկտի կողմից ստացվել է բավարար տեղեկատվություն և հասանելիություն՝ անհրաժեշտ էլեկտրոնային շտեմարաններին: 
Հաշվեքննությամբ արձանագրվել են անհամապատասխանություններ, խեղաթյուրումներ և այլ փաստեր, որոնք նկարագրված են Ընթացիկ եզրակացության 5-րդ, 6-րդ և 7-րդ գլուխներում։
Հաշվեքննության ընթացքում կազմված արձանագրությունը ներկայացվել է հաշվեքննության օբյեկտին, որի վերաբերյալ արձագանքը և դրա առնչությամբ հաշվեքննողների մեկնաբանությունները ներառված են սույն Ընթացիկ եզրակացության մեջ։ 


5. [bookmark: _Toc166666281]ԱՆՀԱՄԱՊԱՏԱՍԽԱՆՈՒԹՅՈՒՆՆԵՐԻ ՎԵՐԱԲԵՐՅԱԼ ԳՐԱՌՈՒՄՆԵՐ 
5.1. Առկա է անհամապատասխանություն ՀՀ ֆինանսների նախարարի 2019 թվականի մարտի 13-ի «Բյուջեների կատարման, ինչպես նաև պետական և տեղական ինքնակառավարման մարմինների ու դրանց ենթակա հիմնարկների ֆինանսական գործունեության հետ կապված հաշվետվությունների կազմման, ներկայացման, ամփոփման ընդհանուր պայմանները, հաշվետվությունների առանձին տեսակների կազմման ու ներկայացման առանձնահատկությունների մասին հրահանգը հաստատելու և ՀՀ ֆինանսների նախարարի 2015 թվականի ապրիլի 1-ի N 176-Ն և ՀՀ ֆինանսների և էկոնոմիկայի նախարարի 2007 թվականի մարտի 28-ի N 324-Ն հրամանները ուժը կորցրած ճանաչելու մասին» N 254-Ն հրամանի Հավելված 2-ի 7-րդ կետի 5-րդ ենթակետի պահանջների հետ: 
 Համաձայն ՀՀ ֆինանսների նախարարի 2019 թվականի մարտի 13-ի N 254-Ն հրամանի Հավելված 2-ի 7-րդ կետի 5-րդ ենթակետի՝ Հիմնարկի ֆինանսատնտեսական գործունեության մասին հաշվետվության թվային մասը ներկայացվում է հաշվետու ժամանակահատվածի ընթացքում հիմնարկի դեբիտորական, կրեդիտորական պարտքերի և պահեստավորված միջոցների շարժի վերաբերյալ` օրինակելի ձև Հ-4-ին համապատասխան։ 
· 2023 թվականի չորրորդ եռամսյակում ՀՀ պետական բյուջե վերադարձման ենթակա շահառուներին ՀՀ օրենսդրության խախտմամբ (սխալ) վճարված գումարներից, որը ըստ «ՀՀ պետական բյուջե վերադարձման ենթակա` ՀՀ օրենսդրության խախտմամբ (սխալ) վճարված պարբերական դրամական վճարների գումարների և շահառուների տվյալների, որոնք լիազոր մարմինը տրամադրում է բանկին» N 3 ձևի և «ՀՀ օրենսդրության խախտմամբ վճարված և հաշվետու ամսում ՀՀ պետական բյուջե վերադարձման ենթակա միանվագ դրամական վճարների գումարների վերաբերյալ տվյալների, որոնք լիազոր մարմինը տրամադրում է բանկին» N 4 ձևի կազմել է 31,119.10 հազ. դրամ, գանձապետական հաշիվներով վերականգնվել է 7,262.88 հազ. դրամ, ապառք գումարը կազմել է 23,856.22 հազ. դրամ, որը «Հիմնարկի դեբիտորական, կրեդիտորական պարտքերի և պահեստավորված միջոցների մասին» Հ-4 հաշվետվությունում, որպես հաշվետվու ժամանակաշրջանի վերջի դրությանբ առկա դեբիտորական պարտք չի արտացոլվել:
Նույնաբովանդակ 145,213.85 հազ. դրամի խեղաթյուրման հանգեցրած անհամապատասխանություն արձանագրվել էր 2023 թվականի պետական բյուջեի 9 ամիսների կատարման հաշվեքննության արդյունքների վերաբերյալ ընթացիկ եզրակացությամբ, որը հաշվեքննության արդյունքների հիման վրա, Ծառայության կողմից շտկվել է՝ այն ներառվել է տարեկան հաշվետվություններում։
· ՀՀ կառավարության 2014 թվականի ապրիլի 3-ի «ՀՀ աշխատանքի և սոցիալական հարցերի նախարարության միջոցով իրականացվող պետական նպաստների կանխիկ վճարման ծառայություններ մատուցելու ոլորտում «Հայփոստ» փակ բաժնետիրական ընկերությանը լիազորված կազմակերպություն ճանաչելու և նրա հետ կնքվող վճարման ծառայությունների մատուցման պայմանագրի օրինակելի ձևը սահմանելու մասին» N 495-Ն որոշման Հավելվածի 1.16.1 կետերով սահմանվել է, որ Կատարողը յուրաքանչյուր ամսվա վճարման ավարտից հետո պատվիրատուին է ներկայացնում հանձման–ընդունման արձանագրությունը և նախորդ ամսում ՀՀ պետական բյուջեից ստացված կանխիկ գումարներից հաջորդ ամիս տեղափոխված վճարների մասին տեղեկանք ըստ տարածքային մարմինների։ 
«Ընտանիքի կենսամակարդակի բարձրացմանն ուղղված նպաստներ» միջոցառման գծով 2023 թվականի դեկտեմբեր ամսին ՀՀ պետական բյուջեից ստացված 405,188.50 հազ. դրամ գումարներից, համաձայն «Հայփոստ» ՓԲԸ-ի կողմից ներկայացրած ՀՀ կառավարության 03.04.2014թ թիվ N 495-Ն որոշման հավելվածի 1.16.1 կետով պահանջվող «նախորդ ամսում ՀՀ պետական բյուջեից ստացված կանխիկ գումարներից հաջորդ ամիս տեղափոխված վճարումների մասին տեղեկանքի» հունվար ամիս է տեղափոխել 40,337․0 հազ․ դրամ, որը որպես դեբիտորական պարտք, 2023 թվականի համար ներկայացված «Հիմնարկի դեբիտորական, կրեդիտորական պարտքերի և պահեստավորված միջոցների շարժի վերաբերյալ» Հ-4 հաշվետվության մեջ՝ չի արտացոլվել։
· Ծառայության և «Ս.Ա.» ՍՊԸ-ի միջև 2023 թվականի ապրիլի 16-ին կնքված «Պետության կարիքների համար ծառայության մատուցման» ՄՍԾ ԷԱՃԾՁԲ-23/10-1 ծածկագրով Պետական գնման պայմանագրի շրջանակում Ծառայության կարիքների համար ներքին աուդիտի ծառայությունների մատուցման վերաբերյալ ներկայացված 48 տարածքային կենտրոնների ներքին աուդիտ հաշվետվությունների համաձայն 19 տարածքային կենտրոններում արձանագրվել է «Ընտանիքի կենսամակարդակի բարձրացմանն ուղղված նպաստներ» միջոցառման գծով շահառուներին նպաստ ստանալու իրավունքը դադարեցումից հետո նպաստի գումարների վճարումը շարունակելու արդյունքում 2022 թվականին ավել վճարված սակայն ետ չգանձված 13,511.10 հազ. դրամ գումարը, որը որպես դեբիտորական պարտք, 2023 թվականի ընթացքում ներկայացված «Հիմնարկի դեբիտորական, կրեդիտորական պարտքերի և պահեստավորված միջոցների շարժի վերաբերյալ» Հ-4 հաշվետվության մեջ՝ որպես տարեսկզբի մնացորդ չի արտացոլվել:
· Թվով 4 շահառուներին ավել վճարված 189.6 հազ. դրամ գումարի մասով ՀՀ կառավարության 12.03.2020 թվականի թիվ 284-Ն որոշմամբ սահմանված պայմանագրի N 3 ձևով նախատեսված տեղեկատվությունը պարունակող կարգադրություն /պահանջ/ բանկերին չի ներկայացվել, գումարը հետ չի գանձվել և չի արտացոլվել «Հիմնարկի դեբիտորական, կրեդիտորական պարտքերի և պահեստավորված միջոցների մասին» Հ-4 հաշվետվությունում, որպես հաշվետու ժամանակաշրջանի վերջի դրությանբ առկա դեբիտորական պարտքերում։
Հաշվեքննության օբյեկտի բացատրությունները
 «Ընտանիքի կենսամակարդակի բարձրացմանն ուղղված նպաստներ» միջոցառման գծով 40,337.0 հազ. դրամ դեբիտորական պարտքի գումարը «Հիմնարկի դեբիտորական, կրեդիտորական պարտքերի և պահեստավորված միջոցների շարժի վերաբերյալ» Հ-4 հաշվետվության մեջ չարտացոլելու վերաբերյալ հարկ է նշել հետևյալը․
«Ընտանիքի կենսամակարդակի բարձրացմանն ուղղված նպաստներ» միջոցառման ծրագիրը ՀՀ կառավարության 03.04.2014թ թիվ N 495-Ն որոշման հիման վրա, ի սկզբանե, իրականացվել է ՀՀ աշխատանքի և սոցիալական հարցերի նախարարության կողմից։ Ծառայությունը, ստանալով նշված գործառույթը՝ այն ապահովել է ՀՀ աշխատանքի և սոցիալական հարցերի նախարարության և «Հայփոստ» ՓԲԸ միջև փոխհամաձայնեցված սկզբունքով։
Սահմանված կարգի համաձայն յուրաքանչյուր ամսվա համար Ծառայությունը «Հայփոստ» ՓԲԸ–ին ֆինանսավորում է ձևավորված պահանջի չափով, որը  պայմանավորված է շահառուների քանակով։ Նշված ծրագրի վճարման գործընթացի ապահովման համար սահմանված ժամկետն է մինչև ընթացիկ ամսվան հաջորդող ամսվա 10-ը։ Հաշվետու տարվա վերջին՝ դեկտեմբեր ամսվա դեպքում ծրագրի վճարման գործընթացը տեղափոխվում է հաջորդ տարվա հունվար ամսին (մինչև հունվարի 10-ը)։ 
Ըստ այդմ, Ծառայությունը 2023 թվականի դեկտեմբերի գումարը չի ձևակերպել որպես դեբիտորական պարտք, քանի որ դրա վճարման գործընթացի ժամկետը տեղափոխվել է 2024 թվական և ավարտվել է մինչև 2024 թվականի հունվարի 10-ը։
Հաշվի առնելով հաշվեքննության ընթացքում արձանագրվածը՝ Ծառայությունն այսուհետ, սկսած 2024 թվականից, «Ընտանիքի կենսամակարդակի բարձրացմանն ուղղված նպաստներ» միջոցառման ծրագրի գումարների հաշվառումը կիրականացնի օրենքով սահմանված կարգով, այն է՝ ընթացիկ տարվա դեկտեմբեր ամսվա առաջացած դեբիտորական պարտքի՝ «Հիմնարկի դեբիտորական, կրեդիտորական պարտքերի և պահեստավորված միջոցների շարժի վերաբերյալ»  Հ-4 հաշվետվության մեջ արտացոլելով։
Հաշվեքննիչ պալատի կողմից արաձանագրված չհաշվառված այլ դեբիտորական պարտքերի վերաբերյալ Ծառայությունն առաջիկայում կձեռնարկի համապատասխան միջոցառումներ՝ արձանագրված դեբիտորական պարտքի գումարները սահմանված կարգով ճշտելու և դրանց ձևակերպման գործընթացն ապահովելու համար։
Հաշվեքննողների մեկնաբանությունը
Ընդունվել է ի գիտություն։
5.2. Առկա է անհամապատասխանություն ՀՀ կառավարության 2020 թվականի մարտի 12-ի «Լիազորված պետական մարմին ճանաչելու, սոցիալական ապահովության հաշվի պայմանագրի օրինակելի ձևը, սոցիալական ապահովության հաշիվ բացելու համար անհրաժեշտ տվյալների ցանկը և սոցիալական ապահովության հաշվին մուտքագրելու միջոցով վճարվող գումարները սահմանելու մասին» N 284-Ն որոշմամբ սահմանված «Սոցիալական ապահովության հաշվի» պայմանագրի հավելվածի 11-րդ կետի 2-րդ ենթակետով սահմանված՝ ՀՀ պետական բյուջե հետգանձման սահմանված ժամկետի և բանկերի կողմից շահառուների բանկային հաշվից պետական բյուջե գումարների վճարման ժամկետների միջև: 
 ՀՀ կառավարության 2020 թվականի մարտի 12-ի «Լիազորված պետական մարմին ճանաչելու, սոցիալական ապահովության հաշվի պայմանագրի օրինակելի ձևը, սոցիալական ապահովության հաշիվ բացելու համար անհրաժեշտ տվյալների ցանկը և սոցիալական ապահովության հաշվին մուտքագրելու միջոցով վճարվող գումարները սահմանելու մասին» N 284-Ն որոշմամբ սահմանված «Սոցիալական ապահովության հաշվի» պայմանագրի հավելվածի 11-րդ կետի 2-րդ ենթակետով սահմանվել է, որ «Բանկը պարտավոր է Լիազոր մարմնի սույն պայմանագրի N 3 ձևով՝ «ՀՀ պետական բյուջե վերադարձման ենթակա ՀՀ օրենսդրության խախտմամբ (սխալ) վճարված պարբերական դրամական վճարների գումարների և շահառուների տվյալների, որոնք լիազոր մարմինը տրամադրում է բանկին» սահմանված տեղեկատվությունը պարունակող կարգադրության (պահանջի) հիման վրա, այն ստանալու օրվան հաջորդող աշխատանքային օրվանից ոչ ուշ դրանում նշված գումարի չափով, առանց շահառուի համաձայնության, նրա բանկային հաշվից հետգանձել միջոցները (բավարար միջոցներ չլինելու դեպքում բանկային հաշվում առկա հասանելի մնացորդի չափով) և ոչ ուշ քան հաջորդ աշխատանքային օրը փոխանցել ՀՀ պետական բյուջե՝ միաժամանակ ապահովելով սույն պայմանագրի N 4 ձևով սահմանված տեղեկատվությունը լիազոր մարմին ներկայացնելը: 
	Հաշվեքննվող ժամանակահատվածում 1586 շահառուի համար Լիազոր մարմնի կողմից ներկայացվել է N 3 ձևով՝ «ՀՀ պետական բյուջե վերադարձման ենթակա ՀՀ օրենսդրության խախտմամբ (սխալ) վճարված պարբերական դրամական վճարների գումարների պահանջ», որոնցից 64 դեպքով (52 դեպքով «Աշխատանքային կենսաթոշակներ» հոդվածի գծով և 12 դեպքով «Զինծառայողներին, ՀՄՊ մասնակիցներին, այլ պետություններում մարտական գործողությունների մասնակիցներին, զոհված (մահացած) զինծառայողի ընտանիքի անդամներին, ընտանիքներին տրվող պարգևավճարներ» հոդվածի գծով) բանկային հաշվում առկա 3,217,30 հազ, դրամի միջոցները պետական բյուջե են վճարվել սահմանված ժամկետից առանձին դեպքերով մինչև 10 օր ուշացումով:
Հաշվեքննության օբյեկտի բացատրությունները
	Անհամապատասխանության վերաբերյալ հայտնում եմ, որ բանկերի հետ կնքվող սոցիալական ապահովության հաշվի և միանվագ դրամական վճարների հաշվի պայմանագրերը հաստատված են համապատասխանաբար ՀՀ կառավարության 2020 թվականի մարտի 12-ի N 284-Ն և N 287-Ն որոշումներով, ուստի բանկերի կողմից պարտավորությունների ոչ պատշաճ կամ ուշացմամբ կատարման դեպքերի համար պատասխանատվության միջոցներ սահմանելու նպատակով ՀՀ կառավարության որոշումներում համապատասխան փոփոխություններ կատարելու գործառույթը դուրս է Ծառայության իրավասությունների շրջանակից։
Միաժամանակ, պետք է նշել, որ հաշվեքննիչ պալատի առաջարկության հիման վրա Ծառայությունն իր իրավասությունների շրջանակներում ձեռնարկել է համապատասխան միջոցառումներ։ 
Մասնավորապես․ Ծառայության կողմից համապատասխան գրություն է ուղվել ՀՀ կառավարության 2020 թվականի մարտի 12-ի N 284-Ն և N 287-Ն որոշումներով սահմանված սոցիալական ապահովության հաշվի և միանվագ դրամական վճարների հաշվի պայմանագրերին միացած բանկերին՝ նշված պայմանագրերով սահմանված պարտականությունները նախատեսված ժամկետում կատարելու և շահառուների բանկային հաշիվներում առկա միջոցները պահանջի հիման վրա պետական բյուջե հետգանձելու ժամկետների ուշացման դեպքերը բացառելու վերաբերյալ։
Միաժամանակ, արձանագրված անհամապատասխանությունը և Հաշվեքննիչ պալատի առաջարկությունը հաշվի առնելով՝ Ծառայության կողմից համապատասխան գրություն է ներկայացվել ՀՀ աշխատանքի և սոցիալական հարցերի նախարարությանը, որպես սոցիալական ոլորտում քաղաքականություն մշակող մարմնին՝ ՀՀ կառավարության 2020 թվականի մարտի 12-ի N 284-Ն և N 287-Ն որոշումներով համապատասխանաբար հաստատված սոցիալական ապահովության հաշվի և միանվագ դրամական վճարների հաշվի պայմանագրերի օրինակելի ձևերում բանկերի կողմից պարտավորությունների ոչ պատշաճ կամ ուշացմամբ կատարման դեպքերի համար պատասխանատվության միջոցներ սահմանելու նպատակով համապատասխան օրենսդրական փոփոխություններ և(կամ) լրացումներ կատարելու հնարավորության հարցը դիտարկելու նպատակով։
ՀՀ աշխատանքի և սոցիալական հարցերի նախարարությունը նպատակահարմար չի համարել տվյալ պահին ՀՀ կառավարության 2020 թվականի մարտի 12-ի N 284-Ն և N 287-Ն որոշումներում փոփոխություններ կատարելու նախաձեռնությամբ հանդես գալ, իսկ խնդրո առարկա հարցով նույնպես դիմել է Կենտրոնական բանկ և Հայաստանի բանկերի միություն։
Կենտրոնական բանկը 09.01.2024թ. N 13.1.1-07/016-24 գրությամբ հայտնել է, որ բարձրացրած խնդիրները ներկայացվել են ՀՀ գործող բանկերին՝ խնդիրների վերացման ուղղությամբ համապատասխան միջոցառումներ ձեռնարկելու առաջարկությամբ: 
Հաշվեքննողների մեկնաբանությունը
Ընդունվել է ի գիտություն՝ խնդիրը շարունակում է մնալ չկարգավորված։
5.3. Առկա է անհամապատասխանություն ՀՀ կառավարության 2012 թվականի օգոստոսի 23-ի «Պետական կենսաթոշակային համակարգի տվյալների շտեմարանը վարելու կարգը հաստատելու մասին» N 1081-Ն որոշման 2-րդ կետի 2)-րդ ենթակետի և Հավելվածի 7-րդ կետի 3)-րդ ենթակետի ա. և բ. պարբերությունների պահանջների հետ։
Համաձայն ՀՀ կառավարության 2012 թվականի օգոստոսի 23-ի «Պետական կենսաթոշակային համակարգի տվյալների շտեմարանը վարելու կարգը հաստատելու մասին» N 1081-Ն որոշման 2-րդ կետի 2)-րդ ենթակետի ՀՀ աշխատանքի և սոցիալական հարցերի նախարարը պետք է միջոցներ ձեռնարկեր մինչև 2013 թվականի հուլիսի 1-ը 1992-2004 թվականներին գործատուների կատարած պարտադիր սոցիալական ապահովագրության վճարների մասին տեղեկատվությունը պետական կենսաթոշակային համակարգի տվյալների շտեմարանում ներառելու և այդ ժամանակահատվածում վարձու աշխատողի համար պարտադիր սոցիալական ապահովագրության վճարներ կատարած լինելու մասին տեղեկատվությունն ինքնաշխատ եղանակով ճշտելն ապահովող ծրագրային ապահովում ստեղծելու համար:
Համաձայն ՀՀ կառավարության 2012 թվականի օգոստոսի 23-ի «Պետական կենսաթոշակային համակարգի տվյալների շտեմարանը վարելու կարգը հաստատելու մասին» N 1081-Ն որոշման Հավելվածի 7-րդ կետի 3)-րդ ենթակետի ա. և բ. պարբերությունների շտեմարանում առկա տեղեկատվության հիման վրա ինքնաշխատ եղանակով ճշտվում են՝ 1992-2004 թվականներն ընկած ժամանակահատվածում վարձու աշխատողի համար պարտադիր սոցիալական ապահովագրության վճարներ կատարած լինելու մասին տեղեկատվությունը և կենսաթոշակի իրավունք ունեցող անձի` 2005 թվականի հունվարի 1-ից հետո ընկած ժամանակահատվածի աշխատանքային ստաժի մասին տեղեկատվությունը:
Առ ընթացիկ եզրակացությունը կազմելու օրը նշված ծրագրային ապահովումը չի ստեղծվել և 1992-2004 թվականներն ընկած ժամանակահատվածում վարձու աշխատողի համար պարտադիր սոցիալական ապահովագրության վճարներ կատարած լինելու մասին տեղեկատվությունը և կենսաթոշակի իրավունք ունեցող անձի` 2005 թվականի հունվարի 1-ից հետո ընկած ժամանակահատվածի աշխատանքային ստաժի մասին տեղեկատվությունը ինքնաշխատ եղանակով չի ճշտվում։
Հաշվեքննության օբյեկտի բացատրությունները
	Հայտնում եմ, որ ՀՀ կառավարության 2012 թվականի օգոստոսի 23-ի N 1081-Ն որոշման 2-րդ կետի 2-րդ ենթակետով ՀՀ աշխատանքի և սոցիալական հարցերի նախարարին տրված 1992-2004 թվականներին գործատուների կատարած պարտադիր սոցիալական ապահովագրության վճարների մասին տեղեկատվությունը պետական կենսաթոշակային համակարգի տվյալների շտեմարանում ներառելու և այդ ժամանակահատվածում վարձու աշխատողի համար պարտադիր սոցիալական ապահովագրության վճարներ կատարած լինելու մասին տեղեկատվությունն ինքնաշխատ եղանակով ճշտելն ապահովող ծրագրային ապահովում ստեղծելու հանձնարականի կատարման ժամկետ է սահմանված եղել մինչև 2013 թվականի հուլիսի 1-ը։ 
Նշված ժամկետում ՀՀ աշխատանքի և սոցիալական հարցերի նախարարության կողմից խնդրո առարկա ծրագրային գործիքը չի ներդրվել, իսկ տվյալ պահին այն ժամանակավրեպ է, քանի նման ինքնաշխատ ծրագրային ապահովման անհրաժեշտությունն այլևս բացակայում է։
Հաշվի առնելով վերոգրյալը՝ Ծառայությունն առաջիկայում կդիմի սոցիալական ոլորտում քաղաքականություն մշակող մարմնին՝ ՀՀ աշխատանքի և սոցիալական հարցերի նախարարությանը, ՀՀ կառավարության 2012 թվականի օգոստոսի 23-ի N 1081-Ն որոշման մեջ համապատասխան փոփոխություններ կատարելու և ոչ արդիակական իրավակարգավորումներն ուժը կորցրած ճանաչելու նպատակով։
Հաշվեքննողների մեկնաբանությունը
Ընդունվել է ի գիտություն՝ խնդիրը շարունակում է մնալ չկարգավորված։
5.4. Առկա է անհամապատասխանություն «Պետական կենսաթոշակների մասին» ՀՀ օրենքի 32-րդ հոդվածի 1.1 մասի 1)-ին և 2)-րդ կետերի ՀՀ կառավարության 2011 թվականի մայիսի 5-ի ««Պետական կենսաթոշակների մասին» Հայաստանի Հանրապետության օրենքի կիրարկումն ապահովելու մասին» N 665-Ն որոշման հավելված N 2-ի 9-րդ կետի և 12-րդ կետի 5)-րդ ենթակետի պահանջի հետ։ 
Համաձայն «Պետական կենսաթոշակների մասին» ՀՀ օրենքի 
- 32-րդ հոդվածի 1.1 մասի 1)-ին և 2)-րդ կետերի 1992 թվականի հունվարի 1-ից մինչև 2013 թվականի հունվարի 1-ն ընկած ժամանակահատվածի համար աշխատանքային ստաժը հաստատող հիմնական փաստաթուղթը՝
1) աշխատանքային գրքույկն է կամ Կառավարության սահմանած այլ փաստաթուղթ 
2) սոցիալական վճարներ կատարելը կամ աշխատավարձ ստանալը հաստատող փաստաթուղթը, բացառությամբ Կառավարության սահմանած դեպքերի:
- 32-րդ հոդվածի 1.2 մասի սոցիալական վճարներ կատարելը և աշխատավարձ ստանալը հաստատող փաստաթղթերի վավերապայմանները սահմանում է Կառավարությունը:
Համաձայն ՀՀ կառավարության 2011 թվականի մայիսի 5-ի ««Պետական կենսաթոշակների մասին» Հայաստանի Հանրապետության օրենքի կիրարկումն ապահովելու մասին» N 665-Ն որոշման հավելված N 2-ի
- 9-րդ կետի պահանջի «…Աշխատանքային ստաժը հաստատող հիմնական փաստաթուղթն աշխատանքային գրքույկն է, իսկ 1992 թվականի հունվարից սկսած` աշխատանքային գրքույկը և պարտադիր սոցիալական ապահովության (մինչև 2008 թվականի հունվարի 1-ը` պարտադիր սոցիալական ապահովագրության) վճարներ (այսուհետ` սոցիալական վճարներ) կատարելը կամ աշխատավարձ ստանալը հաստատող փաստաթուղթը…»։
 - 12-րդ կետի սոցիալական վճարներ կատարելը հաստատող փաստաթղթում արտացոլվում են`
1) փաստաթուղթը տալու օրը, ամիսը, տարին, հերթական համարը.
2) անձի անունը, հայրանունը, ազգանունը.
3) գործատուի (ապահովադրի) լրիվ անվանումը.
4) անձի աշխատած ժամանակահատվածի սկիզբը և վերջը.
5) անձի աշխատած այն ժամանակահատվածի սկիզբը և վերջը, որի համար գործատուն սոցիալական վճարների պարտք (ապառք) չունի.
6) փաստաթուղթը տրամադրելու հիմքերը.
7) փաստաթուղթն ստորագրած պաշտոնատար անձի պաշտոնը, անունը և ազգանունը, կենսաթոշակ նշանակող ստորաբաժանման կնիքը:
2023 թվականին Ծառայության տարածքային ստորաբաժնումների կողմից տրված սոցիալական վճարները հաստատող բոլոր տեղեկանքներում բացակայում է ՀՀ կառավարության 2011 թվականի մայիսի 5-ի N 665-Ն որոշման հավելված N 2-ի 12-րդ կետի 5)-րդ ենթակետով սահմանված վավերապայմանը՝ անձի աշխատած այն ժամանակահատվածի սկիզբը և վերջը, որի համար գործատուն սոցիալական վճարների պարտք (ապառք) չունի (ինչը և պետք է ընդունվեր որպես ստաժ)։ Փոխարենը տեղեկանքում նշվել է ապահովադիրի կողմից կատարված մի քանի տարիների բոլոր աշխատակիցների համար կատարած ընդհանուր վճարը նշելով վճարը կատարելու ժամանակահատվածը։ Փաստացի տեղեկանքները չեն բացահայտում այն ժամանակահատվածը, որի համար ապահովադիրը տեղեկանքում նշված անձի համար կատարել է վճարում կամ չեն պարունակում պահանջվող տեղեկատվությունը՝ անձի աշխատած ժամանակահատվածում գործատուի կողմից սոցիալական վճարների պարտք չունենալու ժամանակահատվածի վերաբերյալ տեղեկատվությունը։ 
2023 թվականին 26380 քաղաքացիների նշանակվել է 1,201,795.42 հազ. դրամի կենսաթոշակ, որոնց ստաժներում ներառել են նաև վերը նշված տեղեկանքների հիման վրա հաշվարկված ստաժները։
Հաշվեքննության օբյեկտի առարկությունները և բացատրությունները։
	Հայտնում եմ, որ 1992 թվականի հունվարի 1-ից մինչև 2013 թվականի հունվարի 1-ն ընկած ժամանակահատվածի համար սոցիալական վճարներ կատարելը հաստատող փաստաթղթերում արտացոլվում են կազմակերպության (գործատուի) կողմից սոցիալական վճարներ կատարած ժամանակահատվածները և անձի աշխատած ժամանակահատվածից աշխատանքային ստաժում հաշվառվում են միայն սոցիալական վճարներ կատարած ժամանակահատվածները:
Միաժամանակ հարկ է նկատել, որ 1992-2012թթ. սոցիալական վճարների շտեմարանում (այն պարունակում է բացառապես արխիվային տվյալներ) չի կարող առկա լինել տվյալներ կազմակերպության սոցիալական վճարների մասով պարտքերի (ապառքի) մասին։ Նմանատիպ տեղեկատվություն կարող է պարունակել միայն ընթացիկ տարվա առանձին եռամսյակների (ՊԵԿ) տեղեկատվական համակարգում:
Ընդ որում` ըստ հարկային մարմնի կողմից Ծառայությանը տրամադրվող տվյալների բազայի (տեղեկատվության)՝ հիմք է ընդունվում այն ժամանակահատվածը, որի համար կատարված են սոցիալական վճարներ, և առկա չէ ապառք։
Ինչ վերաբերում է նույն ստորաբաժանման կողմից նույն գործատուի մոտ աշխատած տարբեր անձանց տրված տեղեկանքների նկարներին, ապա նկար 2-ում (բացակայում են որոշակի տվյալները) ըստ աշխատանքային ստաժի մասին փաստաթղթի առկա են աշխատանքային գործունեության 2 տարբեր ժամանակահատվածներ, որոնցից չի հաշվարկվել 20.03.1996-31.12.1998թթ. ժամանակահատվածը՝ աշխատանքային ստաժը հաստատող փաստաթղթով աշխատելու փաստը չհիմնավորվելու հիմքով: 
Հաշվեքննողների մեկնաբանությունը։
Իրավիճակի բերված նկարագրությունը տեղեկատվություն է իրավակարգավորումները չպահպանելու պատճառների վերաբերյալ։ Մինչդեռ, խնդիրը շարունակում է մնալ չկարգավորված։
5.5. Առկա է անհամապատասխանություն ՀՀ կառավարության 2011թվականի  մայիսի 5-ի ««Պետական կենսաթոշակների մասին» Հայաստանի Հանրապետության օրենքի կիրարկումն ապահովելու մասին» N 665-Ն որոշման հավելված N 1-ի 15-րդ կետի 1-ին և 2-րդ ենթակետեպի պահանջների հետ։
Համաձայն ՀՀ կառավարության 2011թվականի մայիսի 5-ի ««Պետական կենսաթոշակների մասին» Հայաստանի Հանրապետության օրենքի կիրարկումն ապահովելու մասին» N 665-Ն որոշման հավելված N 1-ի 15-րդ կետի 1-ին և 2-րդ ենթակետերի անձի համար սոցիալական վճարներ կատարած լինելը ճշտելու համար հիմք է ընդունվում`
1) ծառայության կենսաթոշակ նշանակող ստորաբաժանումում հաշվառված ապահովադիրներին և նրանց կատարած սոցիալական վճարներին վերաբերող` ապահովադիրների հաշվառման գրանցամատյաններում և էլեկտրոնային տվյալների բազայում առկա տեղեկատվությունը.
2) անհատական (անձնավորված) հաշվառման տվյալների բազան և հարկային մարմնի կողմից ծառայությանը տրամադրվող՝ ապահովադիրների սոցիալական վճարների մասին եռամսյակային (ամսական) հաշվետվությունների ու կատարած սոցիալական վճարների (փոխանցումների) մասին տվյալների բազան (տեղեկատվությունը)։
Նշված բազաներում առկա տեղեկատվության հիման վրա, Ծառայության տարածքային ստորաբաժանումների կողմից տրված սոցիալական վճարների վերաբերյալ տեղեկանքների առկայության պարագայում (որոնց հիման վրա հաշվարկվել են ստաժները) Ծառայության պետի ստուգումներ և ուսումնասիրություն իրականացնելու հրամանների հիման վրա Ծառայության վերը նշված տարածքային ստորաբաժանումների կողմից տրված տեղեկանքների հավաստիության ստուգումներ և ուսումնասիրություններ են իրականացվել թվով 14 ընկերություններում և «Հայաստանի պետական արխիվ» ՊՈԱԿ-ում առկա փաստաթղթերի հիման վրա, ինչի արդյունքում նվազեցրել են 99 Կենսաթոշակառուների 488 տարվա աշխատանքային ստաժ գումարով 15,540.71 հազ. դրամ։
 Հաշվեքննության օբյեկտի առարկությունները և բացատրությունները
	Հայտնում եմ, որ «Սոցիալական աջակցության մասին» օրենքի 22.1 հոդվածի 8-րդ կետով Ծառայությանը տրված լիազորություններից է գործատուներից, պետական այլ մարմիններից և կազմակերպություններից, ֆիզիկական անձանցից պահանջել կենսաթոշակներ, նպաստներ և այլ դրամական վճարներ նշանակելու և վճարելու համար անհրաժեշտ փաստաթղթեր, իսկ Հայաստանի Հանրապետության կառավարության սահմանած դեպքում ստուգել դրանց հավաստիությունը։
ՀՀ աշխատանքի և սոցիալական հարցերի նախարարի 2021 թվականի մարտի 17-ի թիվ 37-Լ հրամանի հավելվածով հաստատված Ծառայության կանոնադրության 11-րդ կետի 46-րդ ենթակետով Ծառայության գործառույթներից է օրենսդրությամբ սահմանված դեպքերում և կարգով պարզել սոցիալական ծառայությունների տրամադրման, զբաղվածության ծրագրերում ընդգրկվելու, կենսաթոշակի և նպաստների, այլ վճարների նշանակման և վճարման համար ներկայացված տվյալների (փաստաթղթերի) հավաստիությունը դրանք տրամադրած մարմիններում և կազմակերպություններում կամ տարածքային կենտրոնին հասանելի տեղեկատվական շտեմարանների միջոցով։
Ըստ այդմ՝ Ծառայության պետի՝ համապատասխան կազմակերպությունում կենսաթոշակներ, նպաստներ և այլ դրամական վճարներ նշանակելու և վճարելու համար անհրաժեշտ փաստաթղթեր պահանջելու և ուսումնասիրություն իրականացնելու մասին հրամանների շրջանակներում համապատասխան կազմակերպությունում կատարվող ուսումնասիրությունների նպատակը ներկայացված փաստաթղթերի և տվյալների հավաստիության ստուգումն է, որը Ծառայության օրենսդրական և կանոնադրական լիազորությունը և գործառույթն է։ 
ՀՀ կառավարության սահմանած դեպքում փաստաթղթերի հավաստիության ստուգում կարող է իրականացվել նաև ՀՀ կառավարության 2011 թվականի մայիսի 5-ի N 665-Ն որոշման N 1 հավելվածի 12.1-ին կետի համաձայն՝ կենսաթոշակ նշանակելու, կենսաթոշակը վերահաշվարկելու կամ կենսաթոշակի տեսակը փոխելու որոշումն ընդունելուց հետո: 
Ուսումնասիրության արդյունքներով գործատուների կողմից վարված ելակետային փաստաթղթերում վարձու աշխատողների գրանցամատյաններում, հրամանագրքերում (անձանց աշխատանքի ընդունման աշխատանքից ազատման, ինչպես նաև կազմակերպության վճարահաշվարկային տեղեկագրերում աշխատավարձ հաշվարկված և վճարված չլինելու դեպքում) աշխատանքային ստաժը չհիմնավորվելու պարագայում, հաշվարկված աշխատանքային ստաժից նվազեցվում են խնդրո առարկա ժամանակահատվածները և այս դեպքում, միայն ՀՀ կառավարության 2011 թվականի մայիսի 5-ի N 665-Ն որոշման N 1 հավելվածով հաստատված կարգի 15-րդ կետի 1-ին ենթակետում նշված բազայում ապահովադիրների կողմից սոցիալական վճարներ կատարած լինելու մասին տեղեկատվությունը, (ընդ որում՝ այն չի պարունակում անհատական տվյալներ) «Պետական կենսաթոշակների մասին» օրենքի 32-րդ հոդվածի և ՀՀ կառավարության 2011 թվականի մայիսի 5-ի N 665-Ն որոշման N 2 հավելվածի 9-րդ կետի պահանջների համաձայն, բավարար չէ աշխատանքային ստաժը հաշվարկելու համար:
Հաշվեքննողների մեկնաբանությունը
Հաշվեքննությունը չի վիճարկում հաշվեքննության ենթակա մարմնի դիրքորոշումը՝ կապված իր կանոնադրական գործառույթների իրականացման հետ։ Արձանագրումը վերաբերում է Ծառայության գործառույթներն օրենսդրության պահանջներին համապատասխան իրականացնելուն, նկատի ունենալով, որ «Սոցիալական աջակցության մասին» օրենքի 22.1 հոդվածի 8-րդ կետով և Ծառայության կանոնադրության 11-րդ կետի 46-րդ ենթակետով նախատեսում է փաստաթղթերի հավաստիության ստուգումներ ՀՀ օրենսդրությամբ կամ ՀՀ կառավարության կողմից սահմանված դեպքում, որոնք բացակայում են։
5.6. Առկա է անհամապատասխանություն «Սոցիալական աջակցության մասին» ՀՀ օրենքի 22․1-րդ հոդվածի 1-ին մասի 8-րդ կետի պահանջի հետ։
Համաձայն «Սոցիալական աջակցության մասին» ՀՀ օրենքի 22․1-րդ հոդվածի 1‑ին մասի 8-րդ կետի Միասնական սոցիալական ծառայությունը՝ գործատուներից, պետական այլ մարմիններից և կազմակերպություններից, ֆիզիկական անձանցից պահանջում է կենսաթոշակներ, նպաստներ և այլ դրամական վճարներ նշանակելու և վճարելու համար անհրաժեշտ փաստաթղթեր, իսկ ՀՀ կառավարության սահմանած դեպքում ստուգում է դրանց հավաստիությունը։ 
Ծառայության պետի ստուգումների իրականացման 3 հրամաներով Ծառայությունը «Հայաստանի ազգային արխիվ» ՊՈԱԿ-ում իրականացրել է 4 ընկերություններում շահառուների կողմից ներկայացված աշխատանքային գրքույկներում առկա աշխատանքի ընդունման, աշխատանքից ազատման հրամանների հավաստիության ստուգում և ուսումնասիրությունների անցկացման 10 հրամաններով 14 ընկերություններում շահառուների կողմից կենսաթոշակների, նպաստների և այլ դրամական վճարների նշանակման և վճարման համար ներկայացրած տվյալների (փաստաթղթերի) հավաստիության ուսումնասիրություններ ՀՀ կառավարության սահմանած դեպքի բացակայության պարագայում։ Նշված ստուգումների և ուսումնասիրությունների արդյունքում կազմվել են 13 տեղեկանքներ, որոնց ուսումնասիրությամբ արձանագրված անհամապատասխանությունները ներկայացվում են ստորև։
5.6.1. Առկա է անհամապատասխանություն «ՀՀ-ում ստուգումների կազմակերպման և անցկացման մասին» ՀՀ օրենքի 6-րդ հոդվածի 2-րդ մասի 9)-րդ կետի պահանջի հետ։ 
Համաձայն «ՀՀ-ում ստուգումների կազմակերպման և անցկացման մասին» ՀՀ օրենքի 6-րդ հոդվածի 2-րդ մասի 9)-րդ կետի ստուգման ակտում նշում են ստուգմամբ բացահայտված խախտումները, խախտումների նկարագրությունը, խախտման ժամկետը (եթե հնարավոր է որոշել) և այն իրավական նորմերը, որոնց պահանջները չեն կատարվել։
Թիվ 5.6 անհամապատասխանությունում նշված ստուգումների և ուսումնասիրությունների արդյունքներով կազմված տեղեկանքներից ոչ մեկում չեն նշվել այն իրավական նորմերը, որոնց պահանջները չեն կատարվել։
5.6.2. Առկա է անհամապատասխանություն «Վարչարարության հիմունքների և վարչական վարույթի մասին» ՀՀ օրենքի 10-րդ հոդվածի 1-ին մասի պահանջի հետ։
Համաձայն «Վարչարարության հիմունքների և վարչական վարույթի մասին» ՀՀ օրենքի 10-րդ հոդվածի 1-ին մասի վարչական մարմնի կողմից քննարկվող փաստական հանգամանքների վերաբերյալ անձի ներկայացրած տվյալները, տեղեկությունները համարվում են հավաստի բոլոր դեպքերում, քանի դեռ վարչական մարմինը հակառակը չի ապացուցել:
Արգելվում է անձանցից պահանջել իրենց ներկայացրած տվյալները, տեղեկությունները հավաստող փաստաթղթեր կամ լրացուցիչ տեղեկություններ, եթե այդ պահանջը սահմանված չէ օրենքով:
Եթե վարչական մարմինը հիմնավոր կասկածներ ունի անձանց ներկայացրած տվյալների, տեղեկությունների իսկության վերաբերյալ, ապա ինքը պարտավոր է ինքնուրույն և իր հաշվին ձեռնարկել միջոցներ` դրանց իսկության մեջ հավաստիանալու համար:
Հաշվետու ժամանակահատվածում կատարված վերը հիշատակված ստուգումների և ուսումնասիրությունների արդյունքներով կազմված ակտերում բազմաթիվ դեպքերով կենսաթոշակառուների աշխատանքային ստաժը նվազեցնելու հիմք են նշել օրինակ
«…չի հատնաբերվել 03.12.2003 թվականի ազատման հրամանը»,
«աշխատավարձ վճարելու վերաբերյալ տեղեկատվություն չի հայտնաբերվել», 
«…արխիվում առկա չէին ոչ ընդունման ազատման հրամաններ, ոչ աշխատավարձի վճարում, հետևաբար նվազեցման ենթակա ստաժը կազմել է 21 տարի 6 ամիս 29 օր», 
«…Կենսաթոշակի գործ թիվ 0311602510094 Հ.Ս.Ռ-ընդհանուր ստաժում հաշվառել են ընկերությունում 26.02.1992-17.11.1998թթ և 22.08.2000-03.01.2004թթ ժամանակահապվածները։ Արդյունքում անհրաժեշտ է շահառուի ընդհանուր ստաժը նվազեցնել աշխատավարձի չվճարած ժամանակահատվածները (13 տարի 9 ամիս 28 օր)…»։ Բացակայում է որևէ նշում աշխատավարձ վճարած չլինելու մասին և չվճարած ժամանակահատվածի մասին, բացի այդ չնայած նրան, որ ընկերությունում աշխատելու ժամանակահատվածը նշված է 26.02.1992-17.11.1998թթ և 22.08.2000-03.01.2004թթ կամ ընդամենը 10 տարի 1 ամիս 2 օր առաջարկվել է ստաժը նվազեցնել 13 տարի 9 ամիս 28 օրով։
Առանց հակառակը ապացուցելու քաղաքացու ներկայացրած տվյալները, տեղեկությունները համարվել են ոչ հավաստի և մերժվել են կենսաթոշակ նշանակելու դիմումը։ Օրինակ 27.01.2023թ-ի N 11/Ա178-2023 գրությամբ մերժվել է Գ.Խ.Մ-դիմումը, նշելով որ «…Համաձայն ազգային արխիվ կատարած հարցման պատասխանի Գրքի առևտրի վարչության և Հրազդանի գրախանութների միավորման անձնակազմին վերաբերվող փաստաթղթերը ազգային արխիվ չեն հանձնվել, գտնվելու վայրը հայտնի չէ»։
5.6.3. Առկա է անհամապատասխանություն «Վարչարարության հիմունքների և վարչական վարույթի մասին» ՀՀ օրենքի 7-րդ հոդվածի 1-ին և 2-րդ մասերի պահանջների հետ։
Համաձայն «Վարչարարության հիմունքների և վարչական վարույթի մասին» ՀՀ օրենքի 7-րդ հոդվածի 
· 1-ին մասի պահանջի՝ վարչական մարմիններին արգելվում է անհավասար մոտեցում ցուցաբերել միատեսակ փաստական հանգամանքների նկատմամբ, եթե առկա չէ դրանց տարբերակման որևէ հիմք:
· 2-րդ մասի պահանջի՝ եթե վարչական մարմինը որևէ հայեցողական լիազորություն իրականացրել է որոշակի ձևով, ապա միանման դեպքերում հետագայում ևս պարտավոր է իր այդ հայեցողական լիազորությունն իրականացնել նույն ձևով:
Կենսաթոշակ նշանակելիս Ծառայությունը որպես անձի համար պարտադիր սոցիալական ապահովության վճարներ կատարելը հաստատող փաստաթուղթի վավերապայման է ընդունել ապահովադիրի կողմից բոլոր տարիներին բոլոր աշխատակիցների համար կատարված ընդհանուր վճարը, իսկ ստուգման կամ ուսումնասիրության շրջանակներում ներառված կենսաթոշակառուների համար որպես այդպիսի վարվերապայման է ընդունել ապահովադիրի կողմից անձի համար կատարված վճարը։
Հաշվեքննության օբյեկտի առարկությունները և բացատրությունները (ներառում են նաև 5.6, 5.6.1 և 5.6.2 անհամապատասխանությունները)։ 
	Պետք է նշել, որ հիշյալ բազաներում առկա սոցիալական վճարների մասին տեղեկատվության հիման վրա, Ծառայության կողմից տրված սոցիալական վճարների վերաբերյալ տեղեկանքները չեն պարունակում անհատական տվյալներ և սոցիալական վճարներ կատարած լինելը վերաբերելի է միայն այն աձանց, ում տվյալներն առկա են կազմակերպության փաստաթղթերում: 
Ծառայության պետի հրամաններով ուսումնասիրվել են գործատուների և կազմակերպությունների, ինչպես նաև ֆիզիկական անձանց կողմից կենսաթոշակների նշանակման համար ներկայացված փաստաթղթեի հավաստիությունը (արժանահավատության ստուգում), որը կանոնակարգվում է «Սոցիալական աջակցության մասին» օրենքի 22.1 հոդվածի 8-րդ կետով և Ծառայության կանոնադրության 11-րդ կետի 46-րդ ենթակետով։
Տվյալ դեպքում, ինչպես նշվել է 5-րդ կետում Ծառայությունն իրկանացնում է ուսումնասիրություն, որը չի մտնում «Հայասնաի Հանրապետությունում ստուգումների կազմակերպման և անցկացման մասին» օրենքի գործողության ոլորտի և կարգավորման առարկայի մեջ։ Ավելին, «Հայասնաի Հանրապետությունում ստուգումների կազմակերպման և անցկացման մասին» օրենքի 2-րդ հոդվածով նախատեսված է ստուգումներ իրականացնող պետական մարմինների ցանկը, որում Ծառայությունը, որպես ստուգող մարնին, նշված չէ։ Հետևապես, օրենքով ստուգում իրականացնելու լիազորություն չունեցող պետական մարմինը չի կարող «Հայասնաի Հանրապետությունում ստուգումների կազմակերպման և անցկացման մասին» օրենքի կարգավորման շրջանակներում իրականացնել ստուգում՝ իր բոլոր իրավական հետևանքներով։
Արձանագրության 2.7.2 ենթակետով արձանագրվել է անհամապատասխանություն «Վարչարարության հիմունքների և վարչական վարույթի մասին» օրենքի 10-րդ հոդվածի 1-ին մասի պահանջի հետ, մինչդեռ ներկայացված օրինակները հավաստում են ճիշտ հակառակը։ Մասնավորապես՝ դիմումատուների կողմից ներկայացված փաստաթղթերը վարչական մարմնի կողմից համարվել են հավաստի բոլոր դեպքերում, քանի դեռ վարչական մարմինը (ներկայացված փաստաթղթերի հավաստիության ստուգումներով) հակառակը չի ապացուցել: 
Արձանագրությունում նշված կենսաթոշակի թիվ 0311602510094 գործով իրականացված ուսումնասիրության արդյունքում 26.02.1992-17.11.1998թթ և 22.08.2000-03.01.2004թթ ժամանակահատվածում աշխատավարձ վճարված չլինելու հիմքով աշխատանքային ստաժը նվազեցվել է, որը կազմում է 10 տարի 1 ամիս 2 օր: Արդյունքում՝ շահառուն կորցրել է կեսաթոշակ ստանալու լիավունքը, նվազեցվել է ընդհանուր 13 տարի 9 ամիս 28 օրվա ստաժը։
Արձանագրության 2.7.3 կետում արձանագրված անհամապատասխանության վերաբերյալ հայտնում եմ, որ կենսաթոշակ նշանակելիս Ծառայությունը, որպես անձի համար պարտադիր սոցիալական ապահովության վճարներ կատարելը հաստատող փաստաթուղթի վավերապայման, ընդունում է ապահովադիրի կողմից կատարված սոցիալական վճարների վերաբերյալ տղեկատվությունը, քանի դեռ ուսումնասիրության շրջանակներում ներառված կենսաթոշակառուների համար չի հաստատվել աշխատավարձ ստանալու փաստը: 
Հարկ է նկատել, որ գործատուի կողմից իրականացված սոցիալական վճարների տվյալները պարունակում են անձանց ԱՎՈՒՄԻՑ հաշվարկված սոցիալական վճարներից, այդ իսկ պատճառով անձին աշխատավարձ վճարած չլինելու պարագայում չի կարող կիրառվել ապահովադիրի կողմից կատարված սոցիալական վճարների վերաբերյալ տղեկատվությունը:
Հաշվեքննողների մեկնաբանությունը
Հաշվեքննությունը կարևորելով կենսաթոշակ նշանակելիս պահանջվող փաստաթղթերի հավաստիությունը գնահատելու անհրաժեշտությունը, այդուհանդերձ արձանագրել է այդ գործառութի իրականացման շրջանակում օրենսդրության պահանջների պահպանման նկատմամբ անհամապատասխանություններ։ Մասնավորապես՝
«Սոցիալական աջակցության մասին» օրենքի 22.1 հոդվածի 8-րդ կետով և Ծառայության կանոնադրության 11-րդ կետի 46-րդ ենթակետով նախատեսում է փաստաթղթերի հավաստիության ստուգումներ ՀՀ օրենսդրությամբ կամ ՀՀ կառավարությամբ սահմանված դեպքում։ Օրենսդրությամբ՝ այդ թվում ՀՀ կառավարության կողմից որևէ դեպք սահմանված չէ։
          Համաձայն «ՀՀ-ում ստուգումների կազմակերպման և անցկացման մասին» ՀՀ օրենքի 2-րդ հոդվածի 1-ին մասի «…ՀՀ-ում իրենց լիազորությունների շրջանակներում ստուգումներ իրականացնելու իրավասությամբ օժտված են`…Կենսաթոշակային ապահովության ոլորտում Հայաստանի Հանրապետության կառավարության լիազորած պետական կառավարման մարմինը…»։ Համաձայն ՀՀ կառավարության 05.05.2011 թ N 665-Ն որոշման 1-ին կետի 1)-ին ենթակետի կենսաթոշակային ոլորտի պետական կառավարման լիազոր մարմինն Աշխատանքի և սոցիալական հարցերի նախարարությունն է, իսկ «Սոցիալական աջակցության մասին» ՀՀ օրենքի 22.1-ին հոդվածի 1-ին մասի 8-12-րդ կետերով սահմանված լիազորություններն իրականացնում է` Աշխատանքի և սոցիալական հարցերի նախարարության միասնական սոցիալական ծառայությունը։ Ընդ որում Ծառայության պետի ստուգումների իրականացման հրամանների «տնտեսվարող սուբյեկտի պաշտոնատար անձանց իրավունքները» բաժիններում հղում է տրվել «ՀՀ-ում ստուգումների կազմակերպման և անցկացման մասին» ՀՀ օրենքի 9-րդ և 10-րդ հոդվածներին։
         Ստուգման որևէ ակտով չի ներկայացվել փաստաթղթերի ոչ հավաստի լինելու ապացույցներ (նշված չեն ստուգման չափանիշները՝ այն իրավական ակտերը որոնց պահանջները խախտվել են)։
         0311602510094 գործով տարիների ամիսների և օրերի հաշվարկները անընկալելի են։
[bookmark: _GoBack]         Համաձայն ՀՀ կառավարության 05.05.2011 թ N 665-Ն որոշման Հավելված N 1-ի 15-րդ կետի 1)-ին և 2)-րդ ենթակետերի անձի համար պարտադիր սոցիալական ապահովության վճարներ կատարեած լինելը ճշտելու համար հիմք են 
1) ծառայության կենսաթոշակ նշանակող ստորաբաժանումում հաշվառված ապահովադիրներին և նրանց կատարած սոցիալական վճարներին վերաբերող` ապահովադիրների հաշվառման գրանցամատյաններում և էլեկտրոնային տվյալների բազայում առկա տեղեկատվությունը.
2) անհատական (անձնավորված) հաշվառման տվյալների բազան և հարկային մարմնի կողմից ծառայությանը տրամադրվող՝ ապահովադիրների սոցիալական վճարների մասին եռամսյակային (ամսական) հաշվետվությունների ու կատարած սոցիալական վճարների (փոխանցումների) մասին տվյալների բազան (տեղեկատվությունը)։
5.7. Առկա է անհամապատասխանություն ՀՀ կառավարության 2011թ․-ի մայիսի 5-ի ««Պետական կենսաթոշակների մասին» Հայաստանի Հանրապետության օրենքի կիրարկումն ապահովելու մասին» N 665-Ն որոշման N 1 Հավելվածի 14-րդ կետի և հավելված N 2-ի 10-րդ կետի պահանջի հետ։
Համաձայն ՀՀ կառավարության 2011թ․-ի մայիսի 5-ի ««Պետական կենսաթոշակների մասին» Հայաստանի Հանրապետության օրենքի կիրարկումն ապահովելու մասին» N 665-Ն որոշման
· N 1 Հավելվածի 14-րդ կետի, եթե կենսաթոշակ նշանակելու (վերահաշվարկելու) համար դիմելու դեպքում քաղաքացին դիմումին չի կցում սոցիալական ապահովության (մինչև 2008 թվականի հունվարի 1-ը` պարտադիր սոցիալական ապահովագրության) վճարներ (այսուհետ` սոցիալական վճար) կատարելը կամ աշխատավարձ ստանալը հաստատող փաստաթուղթը, ապա անձի համար սոցիալական վճարներ կատարած լինելը, 2013 թվականի հունվարի 1-ից (Լեռնային Ղարաբաղում՝ 2014 թվականի հունվարի 1-ից) հետո՝ անձի կողմից եկամտային հարկ վճարած լինելը, 2018 թվականի հունվարի 1-ից հետո անհատ ձեռնարկատիրոջ, նոտարի կողմից շահութահարկ վճարած լինելը ճշտում է ծառայության կենսաթոշակ նշանակող ստորաբաժանումը:
· N 2 Հավելվածի 
- 9-րդ կետի՝ աշխատանքային ստաժը հաստատող հիմնական փաստաթուղթն աշխատանքային գրքույկն է, իսկ 1992 թվականի հունվարից սկսած` աշխատանքային գրքույկը և պարտադիր սոցիալական ապահովության վճարներ կատարելը կամ աշխատավարձ ստանալը հաստատող փաստաթուղթը
 - 10-րդ կետի՝ աշխատանքային գրքույկի բացակայության դեպքում, ինչպես նաև այն դեպքերում, երբ աշխատանքային գրքույկում կան ջնջումներ, սխալ և ոչ հստակ գրառումներ կամ գրառումներ չկան աշխատանքի առանձին ժամանակահատվածների մասին, աշխատանքային ստաժը հաստատելու համար ընդունվում են արխիվային տեղեկանքներ, աշխատանքի ընդունելու և աշխատանքից ազատելու մասին հրամաններ կամ հրամանների քաղվածքներ, ինչպես նաև համապատասխան իրավահարաբերությունների առաջացման օրվա դրությամբ գործող աշխատանքային օրենսդրության համաձայն կնքված աշխատանքային գրավոր պայմանագրեր և համաձայնագրեր կամ ըստ տարիների և ամիսների վճարված աշխատավարձի չափի վերաբերյալ արխիվային տեղեկանքներ, կամ օրենքի 55-րդ հոդվածի 2-րդ մասում նշված՝ անհատական (անձնավորված) հաշվառման տվյալների բազայում կամ Լեռնային Ղարաբաղի անհատական (անձնավորված) հաշվառման տվյալների բազայում առկա տեղեկատվությունը: Ընդ որում, աշխատավարձի չափին վերաբերող արխիվային տեղեկանքների հիման վրա աշխատանքային ստաժում հաշվառվում են այն ամիսները, որոնց համար վճարվել է աշխատավարձ, իսկ աշխատանքային գործունեության ժամանակահատվածի սկիզբը համարվում է աշխատավարձ վճարած առաջին ամսվա առաջին օրը, վերջը՝ վերջին ամսվա վերջին օրը։
Առանց կենսաթոշակ նշանակող ստորաբաժանման կողմից անձի համար սոցիալական վճարներ կատարած լինելը ճշտելու (շտեմարանում բացակայում է կենսաթոշակ նշանակող ստորաբաժանման կողմից տրված ապահովադիրի կողմից կատարված սոցիալական վճարների մասին տեղեկանքը), աշխատանքային գրքույկի առկայության և դրանում ջնջումների, սխալի և ոչ հստակ գրառումների բացակայության պայմանում, 27.01.2023թ-ի N 11/Ա178-2023 գրությամբ մերժվել են քաղաքացի Գ.Խ.Մ-ի կենսաթոշակ նշանակելու դիմումը, մերժման հիմքերում նշելով «…05.08.1986թ-ից 15.03.1988թ-ը (աշխատանքային գրքույկում ստաժը հաստատված չէ) Գրքի առևտրի վարչությունում և 15.03.1986թ-ից 25.12.2002թ-ը (բացակայում է անվանափոխությունը) Հրազդանի գրախանութների միավորումում աշխատած ժամանակահատվածները աշխատանքային ստաժում չեն ներառվել աշխատանքային գրքույկում ոչ պատշաճ գրառումների, 01.01.1992թ-ից սոց վճարների կամ ըստ ամիսների աշխատավարձի ստանալու վերաբերյալ տեղեկատվության բացակայության պատճառով» հղում չանելով այն իրավական նորմին, համաձայն որի աշխատանքային գրքույկում պետք է կատարվի նշում անվանափոխության վերաբերյալ և ստաժը «հաստատվի», իսկ դրանց բացակայությունը համարվում է ոչ պատշաճ գրառում և այն իրավական նորմին համաձայն որի ոչ պատշաճ գրառումով աշխատանքային գրքույկը չի համարվում աշխատանքային ստաժը հաստատող փաստաթուղթ և այդ դեպքում աշխատանքային ստաժը պետք է հաստատվի արխիվային տեղեկանքներով, աշխատանքի ընդունելու և աշխատանքից ազատելու մասին հրամաններ կամ հրամանների քաղվածքներ։ Ընդ որում արխիվային տեղեկանքների մասով գրությունում նշել են, որ «…Համաձայն ազգային արխիվ կատարած հարցման պատասխանի Գրքի առևտրի վարչության և Հրազդանի գրախանութների միավորման անձնակազմին վերաբերվող փաստաթղթերը ազգային արխիվ չեն հանձնվել, գտնվելու վայրը հայտնի չէ»։
Հաշվեքննության օբյեկտի առարկությունները և բացատրությունները
	Հայտնում եմ, որ աշխատանքային գրքույկում կատարված գրառումների վավերապայմանները սահմանված են ՀՀ կառավարության 2011 թվականի մայիսի 5-ի N 665-Ն որոշման N 2 հավելվածով հաստատված կանոնների 43-րդ կետով, որով առաջնորդվում է Ծառայությունը:
Հաշվեքննողների մեկնաբանությունը
Չվիճարկելով կենսաթոշակ նշանակելու (վերահաշվարկելու) համար դիմումի դեպքում համապատասխան վճարներ վճարված լինելու հետ կապված ռիսկը կառավարելու նպատակով իրականացվող գործողությունների անհրաժեշտությունը, այդուհանդերձ, հաշվեքննությունը արձանագրել է այդ գործընթացում տեղ գտած անհամապատասխանություններ։ Մասնավորապե՝ նախ, ՀՀ կառավարության 05.05.2011թ N 665-Ն որոշման N 2 հավելվածով 43-րդ ետով վավերապայմաններ սահմանված չեն։ Եվ երկրորդ, համաձայն նշյալ կետի «Աշխատանքային ստաժը հաստատվում է աշխատանքային և այլ գործունեության ժամանակահատվածներին վերաբերող` աշխատանքային գրքույկում կատարված գրառումներով: Գրքույկի գրառումները պետք է ձևակերպված լինեն աշխատանքային գրքույկները վարելու այն կարգին համապատասխան, որը գործել է այդ գրառումները կատարելու օրվա դրությամբ»: Աշխատանքային գրքույկում գրառումներ կատարելու օրվա դրությամբ գործող աշխատանքային գրքույկների վարելու որևէ կարգի, որի պահանջները խախտվել են՝ հղում չի արվել։
5.8. Առկա է անհամապատասխանություն ՀՀ կառավարության 2020 թվականի մարտի 12-ի «Լիազորած պետական մարմին ճանաչելու, սոցիալական ապահովության հաշվի պայմանագրի օրինակելի ձևը, սոցիալական ապահովության հաշիվ բացելու համար անհրաժեշտ տվյալների ցանկը և սոցիալական ապահովության հաշվին մուտքագրելու միջոցով վճարվող գումարները սահմանելու մասին» N 284-Ն որոշման հավելվածի 12-րդ կետի 3)-րդ ենթակետի պահանջի հետ:
 Համաձայն ՀՀ կառավարության 2020 թվականի մարտի 12-ի «Լիազորած պետական մարմին ճանաչելու, սոցիալական ապահովության հաշվի պայմանագրի օրինակելի ձևը, սոցիալական ապահովության հաշիվ բացելու համար անհրաժեշտ տվյալների ցանկը և սոցիալական ապահովության հաշվին մուտքագրելու միջոցով վճարվող գումարները սահմանելու մասին» N 284-Ն որոշման հավելվածով սահմանված «Սոցիալական ապահովության հաշվի պայմանագրի» օրինակելի ձևի 12-րդ կետի 3-րդ ենթակետի պահանջի՝ լիազոր մարմինը պարտավոր է շահառուի մահվան մասին տեղեկատվություն ստանալու օրվան հաջորդող աշխատանքային օրվանից ոչ ուշ սույն պայմանագրի N 7 ձևով սահմանված տվյալները տրամադրել բանկին և դադարեցնել պարբերական դրամական վճարի գումարների վճարումը:
	Ծառայության կողմից հաշվեքննվող ժամանակահատվածում որոշմամբ սահմանված պայմանագրի N 7 ձևը բանկերին չի տրամադրվել:
Փոխարենը շահառուի մահվան մասին տեղեկատվությունը տրամադրել է բանկին և պահանջել է դադարեցնել պարբերական դրամական վճարի գումարների վճարումը «ՀՀ պետական բյուջե վերադարձման ենթակա` ՀՀ օրենսդրության խախտմամբ (սխալ) վճարված պարբերական դրամական վճարների գումարների և շահառուների տվյալների, որոնք լիազոր մարմինը տրամադրում է բանկին» N 3 ձևի միջոցով շահառուի մահվան մասին տեղեկատվությունը ստանալուց՝ առանձին դեպքերով մինչև մեկ ամիս անց։ Արդյունքում, նաև այս պատճառով, 2023 թվականին մահացած շահառուներին ավել վճարված գումարներից 180,543.09 հազ. դրամ հաշվեքննությամբ ընդգրկված ժամանակահատվածի վերջի դրությամբ հետ չի գանձվել։
5.9. Առկա է անհամապատասխանություն ՀՀ կառավարության 2020 թվականի մարտի 12-ի «Լիազորած պետական մարմին ճանաչելու, միանվագ դրամական վճարների հաշվի պայմանագրի օրինակելի ձևը, միանվագ դրամական վճարների հաշիվ բացելու համար անհրաժեշտ տվյալների ցանկը և միանվագ դրամական վճարների հաշվին մուտքագրելու միջոցով վճարվող գումարները սահմանելու մասին» N 287-Ն որոշման հավելվածի 8-րդ կետի 3-րդ ենթակետի պահանջի հետ:
Համաձայն ՀՀ կառավարության 2020 թվականի մարտի 12-ի «Լիազորած պետական մարմին ճանաչելու, միանվագ դրամական վճարների հաշվի պայմանագրի օրինակելի ձևը, միանվագ դրամական վճարների հաշիվ բացելու համար անհրաժեշտ տվյալների ցանկը և միանվագ դրամական վճարների հաշվին մուտքագրելու միջոցով վճարվող գումարները սահմանելու մասին» N 287-Ն որոշման հավելվածով սահմանված «Միանվագ դրամական վճարների հաշվի պայմանագրի օրինակելի ձևի»-ի 8-րդ կետի 3-րդ ենթակետի պահանջի՝ լիազոր մարմինը պարտավոր է շահառուի մահվան մասին տեղեկատվություն ստանալու օրվան հաջորդող աշխատանքյին օրվանից ոչ ուշ նույն պայմանագրի N8 ձևով սահմանված տվյալները ներկայացնել բանկ:
Ծառայության կողմից որոշմամբ սահմանված պայմանագրի N 8 ձևը բանկերին չի տրամադրվել:
Փոխարենը շահառուի մահվան մասին տեղեկատվությունը տրամադրել է բանկին և պահանջել է դադարեցնել պարբերական դրամական վճարի գումարների վճարումը «ՀՀ օրենսդրության խախտմամբ վճարված և հաշվետու ամսում ՀՀ պետական բյուջե վերադարձման ենթակա միանվագ դրամական վճարների տվյալների, որոնք լիազոր մարմինը տրամադրում է բանկին» N 4 ձևի միջոցով շահառուի մահվան մասին տեղեկատվությունը ստանալուց առանձին դեպքերով մինչև մեկ ամիս անց։ Արդյունքում, նաև այս պատճառով, 2023 թվականին մահացած շահառուներին ավել վճարված գումարներից 2,038.10 հազ. դրամ հաշվեքննությամբ ընդգրկված ժամանակահատվածի վերջի դրությամբ հետ չի գանձվել։
Հաշվեքննության օբյեկտի առարկությունները և բացատրությունները (ներառում է նաև 5.8 անհամապատասխանությունը)
	Հայտնում եմ, որ ՀՀ կառավարության 12․03․2020 թվականի N 284-Ն որոշմամբ սահմանված N Ձև 7 հավելվածը և ՀՀ կառավարության 12․03․2020 թվականի N 287-Ն որոշմամբ սահմանված N Ձև 8 հավելվածը վերաբերում են մահացած շահառուների տվյալներին և դրանք փաստացի չեն կիրառվում, քանի որ Ծառայությունը նախքան վճարման ցուցակը ձևավորելը ՔԿԱԳ տվյալների բազայի հետ արդեն իսկ կատարում է համադրում և մահացած շահառուներին չի ներառում վճարման ցուցակներում, ուստի նշված հավելվածները կազմելու համար տվյալ փաստացի առկա չի լինում (2023 թվականի ընթացքում նույնպես չեն եղել)։ 
Հավելվածներն, ի սկզբանե, նախատեսված են եղել այն դեպքերի համար, եթե օրինակ, պայմանականորեն վճարման ցուցակում ներառված կլիներ շահառու, որը կպարզվեր, որ մահացած է։ 
Մահացած շահառուներին պարզելու և վճարման ցուցակում չներառելու գործընթացը, ինչպես նախորդիվ հայտնել ենք, Ծառայությունում կատարվում է նախապես՝ վճարման ցուցակը ձևավորելուց առաջ և վճարման ցուցակում, դրա ձևավորման օրվա դրությամբ, մահացած շահառուի տվյալ ներառված չի լինում (2023 թվականի ընթացքում նույնպես չեն եղել)։
Ըստ այդմ՝ 2023 թվականի համար ՀՀ կառավարության 12․03․2020 թվականի N 284-Ն որոշմամբ սահմանված N Ձև 7 հավելվածը և ՀՀ կառավարության 12․03․2020 թվականի N 287-Ն որոշմամբ սահմանված N Ձև 8 հավելվածը 2023 թվականի համար չեն կազմվել, քանի որ դրանցում ներառելու տվյալ առկա չի եղել։
Հատկանշական է, որ վերոնշյալ հանգամանքը Ծառայության կողմից բազմիցս՝ ինչպե՛ս գրավոր, այնպես էլ՝ բանավոր, պարզաբանվել է հաշվեքննություն իրականացնողներին։
Ինչ վերաբերում է Հաշվեքննիչ պալատի այն դիտարկմանը («3. Հետհսկողական գործընթաց» բաժնի երկրորդ աղյուսակի 2-րդ և 3-րդ կետեր), որ ներկայացված պարզաբանումն ընդունելի չէ, քանի որ ՀՀ կառավարության 12․03․2020թ N 284-Ն որոշման հավելվածով սահմանված «Սոցիալական ապահովության հաշվի պայմանագրի» օրինակելի ձևի 12-րդ կետի 3-րդ ենթակետի և ՀՀ կառավարության 12․03․2020թ N 287-Ն որոշման հավելվածով սահմանված «Միանվագ դրամական վճարների հաշվի պայմանագրի օրինակելի ձև»-ի 8-րդ կետի 3-րդ ենթակետի պահանջները լիազոր մարմինը պարտավոր է կատարել, հաշվի առնելով, որ նշված որոշումները գործում են և փոփոխության չեն ենթակվել, ապա չվիճարկելով ՀՀ կառավարության նշված որոշումների գործելու հանգամանքը, այդուհանդերձ, պետք է նշել, որ Հաշվեքննիչ պալատի նշված դիտարկումն ընդունելի կլիներ այն դեպքում, երբ հաշվեքննության շրջանակներում բացահայտվեր գեթ մեկ դեպք, երբ համապատասխան վճարման ցուցակները ձևավորելուց հետո դրանցում ի հայտ է եկել մահացած անձի տվյալ և Ծառայության կողմից համապատասխանաբար սոցիալական ապահովության հաշվի պայմանագրի N Ձև 7 կամ միանվագ դրամական վճարների հաշվի պայմանագրի N Ձև 8 հավելվածները չկազմելու հետևանքով մահացած անձի մասով իրականացվել է համապատասխան վճարում։ 
Հաշվեքննողների մեկնաբանությունը
Անհամապատասխանությունը  վերաբերվում է շահառուների ցուցակը ներկայացնելուց հետո Ծառայությանը հայտնի դարձած մահվան դեպքերին, ինչով պայմանավորված արձանագրվել է, որ ՀՀ կառավարության 12.03.2020թ N 284-Ն որոշման Հավելված N 1-ի 12-րդ կետի 3)-րդ ենթակետի և 12.03.2020թ-ի N 287-Ն որոշման Հավելված N 1-ի 8-րդ կետի 3)-րդ ենթակետի «…շահառուի մահվան մասին տեղեկատվություն ստանալու օրվան հաջորդող աշխատանքային օրվանից ոչ ուշ N 7  N 8 ձևերով սահմանված տվյալները ներկայացնել բանկ…»։ Հաշվեքննվող մարմինը նշված տեղեկատվությունը բանկերին տրամադրել է Ձև 3-ի և Ձև 4-ի միջոցով, առանձին դեպքերում շահառուի մահվան մասին տեղեկատվությունը ստանալուց 27 օր անց։
Հաշվեքննության ընթացքում բացահայտվել է ոչ թե մեկ դեպք, այլ հարյուրավոր դեպքեր, որ համապատասխան վճարման ցուցակները ձևավորելուց հետո դրանցում ի հայտ են եկել մահացած անձի տվյալ և հաշվեքննվող մարմինը նշված շահառուներին վճարումը դադարեցնելու և ավել վճարված գումարը հետ գանձելու կարգադրությունը, այդ տեղեկատվությունը ստանալուն հաջորդ օրը բանկերին N 7  N 8 ձևերով տեղեկացնելու փոխարեն տեղեկացրել է Ձև 3-ի և Ձև 4-ի միջոցով, առանձին դեպքերում շահառուի մահվան մասին տեղեկատվությունը ստանալուց 27 օր անց։ Արդյունքում, նաև այս պատճառով, 2023 թվականին մահացած շահառուներին ավել վճարված գումարներից հաշվեքննությամբ ընդգրկված ժամանակահատվածի վերջի դրությամբ 1192 շահառուներից հետ չի գանձվել 182,581.19 հազ. դրամ։
5.10. Առկա է անհամապատասխանություն 2023 թվականի ապրիլի 13-ին կնքված «Պետության կարիքների համար ծառայության մատուցման» ՄՍԾ ԷԱՃԾՁԲ-23/10 Պետական գնման պայմանագրի N 1 հավելվածի 2-րդ կետի թ) ենթակետի պահանջի հետ:
Համաձայն ՄՍԾ ԷԱՃԾՁԲ-23/10 ներքին աուդիտի ծառայությունների մատուցման Պետական գնման պայմանագրի N 1 հավելվածի 2-րդ կետի «թ» ենթակետի «…Կատարողը պարտավոր է իրականացնել վերստուգման գործընթաց՝ աուդիտի ենթարկվող միավորի ղեկավարության կողմից իրականացված, աուդիտի արդյունքում բացահայտված թերությունների շտկում՝ տարածքային կենտրոնի գործողությունների համապատասխանությունը, արդյունավետությունը և ժամանակին լինելը գնահատելու նպատակով և պարզելու թե արդյոք աուդիտի ենթարկված միավորի ղեկավարը ձեռնարկել է իրավիճակը շտկող գործողություններ կամ իրագործել է ներկայացված առաջարկությունները, արձանագրվել են ցանկալի արդյունքները, թե Ղեկավարը և ներքին աուդիտի կոմիտեն իրենց վրա են վերցրել առաջադրանքի արդյունքներից բխող միջոցառումների չիրականացման ռիսկերը և ըստ այդմ՝ պատշաճորեն փաստաթղթավորել վերստուգման գործողությունները…»: 
Կատարողի կողմից չի իրականացվել պայմանագրի նշված կետի պահանջը: 
Հաշվեքննության օբյեկտի առարկությունները և բացատրությունները
	Հայտնում եմ, որ 2023 թվականի ապրիլի 13-ին կնքված «Պետության կարիքների համար ծառայության  մատուցման» ՄՍԾ ԷԱՃԾՁԲ-23/10 պայմանագրի N 1 հավելվածի 2-րդ կետի «թ» ենթակետի պահանջը չկատարելը ազդեցություն չի ունեցել պայմանագրի ընդհանուր գնի վրա, քանի որ պայմանագրում առանձին միավորի արժեք սահմանված չէ, ուստի Ծառայության կողմից կատարողին վճարվել է պայմանագրի ընդհանուր գինը, որը անկախ վերստուգման ենթակա ստորաբաժանումների քանակից չէր փոփոխվելու։
Ուստի այդ մասով արձանագրված անհամապատասխանությունն, ըստ էության, Ծառայության համար ֆինանսական հետևանք չի առաջացրել։
Հաշվեքննողների մեկնաբանությունը
	Հաշվեքննության ենթակա մարմնի արձագանքը սույն կետում արձագրված անհամապատասխանության բովանդակությանը չի վերաբերվում։
5.11. Առկա է անհամապատասխանություն ՀՀ կառավարության 2015 թվականի մարտի 26-ի «Հանրային հատվածի կազմակերպություններում հաշվապահական հաշվառում վարելու հնարավորություն ընձեռնող համակարգչային ծրագրերի՝ հանրային հատվածի հաշվապահական հաշվառման ոլորտը կարգավորող օրենսդրության պահանջներին համապատասխանության որոշման կարգը և դրանց ավտոմատացված համակարգերի նկատմամբ պահանջները սահմանելու մասին» թիվ 313 – Ն որոշման N 1 հավելվածի 3-րդ կետի 2-րդ ենթակետի, 4-րդ կետի 2-րդ ենթակետի և 5-րդ կետերի պահանջների հետ։
Համաձայն «Հանրային հատվածի կազմակերպությունների հաշվապահական հաշվառման մասին» օրենքի 6-րդ հոդվածի 1-ին մասի «Կազմակերպությունները պարտավոր են հաշվապահական հաշվառումը վարել հաշվապահական հաշվառման ոլորտը կարգավորող օրենսդրության պահանջներին համապատասխան հաշվապահական հաշվառում վարելու հնարավորություն ընձեռող համակարգչային ծրագրերով»։
Համաձայն ՀՀ կառավարության 2015 թվականի մարտի 26-ի «Հանրային հատվածի կազմակերպություններում հաշվապահական հաշվառում վարելու հնարավորություն ընձեռնող համակարգչային ծրագրերի՝ հանրային հատվածի հաշվապահական հաշվառման ոլորտը կարգավորող օրենսդրության պահանջներին համապատասխանության որոշման կարգը և դրանց ավտոմատացված համակարգերի նկատմամբ պահանջները սահմանելու մասին» թիվ 313‑Ն որոշման N 1 հավելվածի 
- 3-րդ կետի հաշվապահական հաշվառում վարելու հնարավորություն ընձեռնող համակարգչային ծրագիրը համարվում է հանրային հատվածի հաշվապահական հաշվառման ոլորտը կարգավորող օրենսդրության պահանջներին համապատասխանող, եթե այն ապահովում է հաշվապահական հաշվառման վարումը հանրային հատվածի հաշվապահական հաշվառման ստանդարտի (այսուհետ՝ ՀՀՀՀՀՀՍ) հիման վրա մշակված հանրային հատվածի կազմակերպությունների հաշվապահական հաշվառման հաշվային պլանին (այսուհետ` հաշվային պլան) համապատասխան։ 
- 4-րդ կետի 2-րդ ենթակետի համակարգչային ծրագիրը պետք է հնարավորություն ընձեռի նաև, որպեսզի` բոլոր գործառնությունների, դեպքերի և իրադարձությունների արդյունքները հաշվապահական հաշվառման հաշիվներում գրանցվեն այնպես, որ դրանք արտացոլվեն այն ժամանակաշրջանի ֆինանսական հաշվետվություններում, որոնց վերաբերում են:
- 5-րդ կետերի հաշվապահական հաշվառման ավտոմատացված համակարգի միջոցով հաշվապահական հաշվառումը պետք է վարվի Հայաստանի Հանրապետության հանրային հատվածի հաշվապահական հաշվառման ստանդարտի պահանջներով՝ կիրառելով հաշվային պլանում ներկայացված հաշվապահական թղթակցությունները:
Ծառայությունում Լիազոր մարմնի՝ ՀՀ ֆինանսների նախարարության հաստատված հաշվապահական հաշվառման քաղաքականության օրինակելի մոդելի հիման վրա մշակվել և լիազոր մարմնի հետ համաձայնեցված կարգով հաստատվել է հաշվապահական հաշվառման քաղաքականությունը:
Ներդրվել է ՀՀՀՀՀՀՍ-ի պահանջներին և հանրային հատվածի կազմակերպությունների հաշվապահական հաշվառման հաշվային պլանին (այսուհետ՝ հաշվային պլան) համապատասխան հաշվապահական հաշվառում վարելու հնարավորություն ընձեռող համակարգչային ծրագիրը՝ հաշվապահական հաշվառման ավտոմատացված համակարգը։ 
Սակայն հաշվեքննությունն ընդգրկող ժամանակաշրջանի ավարտի օրվա դրությամբ չի ապահովել ամբողջական անցումը հաշվապահական հաշվառման նոր համակարգին։ Ըստ այդմ հաշվեքննության օբյեկտի կողմից վերահսկվող՝ պետությանը պատկանող ակտիվների և պարտավորությունների ամբողջական հաշվապահական հաշվառում չի վարվում։ Մասնավորապես, ՀՀՀՀՀՀՍ-ի պահանջներին և հաշվային պլանին համապատասխան հաշվապահական հաշվառման բացակայությամբ պայմանավորված հաշվեքննության օբյեկտի հաշվեքննությունն ընդգրկող ժամանակաշրջանի ֆինանսական հաշվետվություններում արտացոլված չէ Ծառայության կողմից վերահսկվող՝ 423,492.5 մլն. դրամ ընդհանուր գումարով սոցիալական նպաստների և կենսաթոշակների գծով արտահոսքերի, պարտքերի և ծախսերի վերաբերյալ տեղեկատվությունը։
Արդյունքում, հաշվեքննության օբյեկտի կողմից չի ապահովվել հաշվեքննությունն ընդգրկող ժամանակաշրջանի ֆինանսական հաշվետվություններում դրամական հոսքերի, ակտիվների, զուտ ակտիվների, պարտավորությունների և գործունեության արդյունքների (հասույթների և ծախսերի) վերաբերյալ տեղեկատվության ամբողջական, հետևաբար նաև՝ ճշմարիտ/արժանահավատ ներկայացումը, որն էլ հանգեցրել է ֆինանսական հաշվետվությունների խեղաթյուրման՝ Ծառայության կողմից վերահսկվող սոցիալական նպաստների և կենսաթոշակների 423,492.5 մլն. դրամ գումարի չափով:
Հաշվեքննվող օբյեկտի առարկություններն ու բացատրությունները
Հայտնում եմ, որ Ծառայությունը լիազոր մարմնի՝ ՀՀ ֆինանսների նախարարության հաստատված հաշվապահական հաշվառման քաղաքականության օրինակելի մոդելի հիման վրա մշակվել և լիազոր մարմնի հետ համաձայնեցված կարգով հաստատվել է հաշվապահական հաշվառման քաղաքականությունը:
Արձանագրությամբ նշվել է, որ հաշվեքննությունն ընդգրկող ժամանակաշրջանի ավարտի օրվա դրությամբ Ծառայությունում չի ապահովվել ամբողջական անցումը հաշվապահական հաշվառման նոր համակարգին։
Համաձայն ՀՀ կառավարության 2015 թվականի մարտի 26-ի թիվ 313-Ն որոշման N 1 հավելվածի և «Հանրային հատվածի կազմակերպությունների հաշվապահական հաշվառման մասին» օրենքի 6-րդ հոդվածի 1-ին կետի և  (ՀՀՀՀՀՀՍ-ի պահանջներին) հանրային հատվածի կազմակերպությունների հաշվապահական հաշվառման հաշվային պլանին համապատասխան հաշվապահական հաշվառում վարելու նպատակով Ծառայությունում դեռևս 2021 թվականի սեպտեմբերին ներդրվել է հաշվապահական հաշվառում վարելու հնարավորություն ընձեռող համակարգչային ծրագիրը՝ «ՀԾ-Ձեռնարկություն» ավտոմատացված հաշվապահական հաշվառման համակարգը։
Ըստ այդմ՝ Ծառայությունում արդեն իսկ ներդրված համակարգը գործում է և հաշվապահական հաշվառման վարումը իրականացվում է ներդրված ծրագրային ապահովման պահանջներին համապատասխան: 
Հարկ է նշել, որ հաշվեքննությունն ընդգրկող ժամանակաշրջանի ավարտի օրվա դրությամբ Ծառայությունում ո՛չ թե չի ապահովել ամբողջական անցումը հաշվապահական հաշվառման նոր համակարգին, այլ՝ չի ապահովվել 77893.92 հազ.դրամ դեբիտորական պարտքի հաշվառումը։
Անհրաժեշտ է նշել նաև, որ հաշվեքննության օբյեկտի հաշվեքննությունն ընդգրկող ժամանակաշրջանի՝ 2023 թվականի ֆինանսական հաշվետվություններում  արտացոլված են Ծառայության  բյուջեով նախատեսված բոլոր ծրագրերը, ըստ բյուջետային ծախսերի տնտեսագիտական դասակարգման (տե՛ս LS FINANCE հաշվետվության համակարգը)։ Այլապես լիազոր մարմնի՝ ՀՀ ֆինանսների նախարարության կողմից 2023 թվականի ֆինանսական հաշվետվությունը չէր ընդունվի: 
Հարկ է նաև նշել, որ համաձայն «Հանրային հատվածի հաշվապահական հաշվառման մասին» օրենքի 10-րդ հոդվածի 3-րդ կետի՝ ֆինանսական հաշվետվությունները պատրաստելիս կիրառվում է Հաշվապահական հաշվառման հաշվեգրման մեթոդը, որի հիման վրա կազմվել է Ծառայության 2023 թվականի ֆինանսական հաշվետվությունները և ներկայացվել է ՀՀ ֆինանսների ֆնախարարություն: 
Կենսաթոշակների և սոցիալական նպաստների գծով արտահոսքերը ընդհանրացված թվային արտահայտությամբ արտացոլվել են տվյալ ժամանակաշրջանի՝ 2023 թվականին ֆինանսական հաշվետվությունում: 
Արդյունքում, հաշվեքննության օբյեկտի կողմից ապահովվել է հաշվեքննությունն ընդգրկող ժամանակաշրջանի ֆինանսական հաշվետվություններում դրամական հոսքերի՝ արտահոսքերի և ներհոսքերի, վերաբերյալ տեղեկատվության ամբողջական արտացոլումը համաձայն «Հանրային հատվածի հաշվապահական հաշվառման մասին» օրենքի 10-րդ հոդվածի 3-րդ կետի:
Ինչ վերաբերվում է Արձանագրությունում արտացոլված սոցիալական նպաստների և կենսաթոշակների գծով ծախսերի վերաբերյալ 423,492.5 մլն.դրամ գումարին, ապա պետք է նշել, որ նշված թիվը ճշգրտման կարիք ունի, առնվազն անհրաժեշտ է պարզել, թե այդ գումարները ծախսային ո՞ր ծրագրերի և ո՞ր միջոցառումների թվային արտահայտությունն են:
Արձանագրությունում նշվել է, որ սոցիալական նպաստների և կենսաթոշակների գծով 423,492.5 մլն.դրամ գումարի մասով պետք է իրականացվի ըստ շահառուների հաշվառում, ինչպես ծախսերի այնպես էլ պարտավորությունների գծով: 
Պետք է նշել, որ ֆինանսաբյուջետային և հաշվապահական հաշվառման վարչության կողմից կենսաթոշակների և սոցիալական նպաստների գծով ֆինանսավորումը վճարող մարմիներին՝ փոստին և բանկերին իրականացվում է ընդհանուր գումարով, այլ ոչ թե, ըստ շահառուների: 
Նշված գործընթացը ապահովելու համար անհրաժեշտ է ծրագրային նոր համակարգի ներդրում, որը գործող «ՀԾ-Ձեռնարկություն» ավտոմատացված հաշվապահական հաշվառման համակարգը չունի: 
Պետք է նշել նաև, որ համաձայն կառավարության 2015 թվականի մարտի 26-ի թիվ 313-Ն որոշմամբ հաստատված կարգի N 2 հավելվածի 4-րդ կետի՝ անալիտիկ հաշվառումն իրականացվում է ըստ գործընկերների՝ տվյալ դեպքում փոստ և բանկ, իսկ 5-րդ կետերի համաձայն անալիտիկ հաշվառումը պետք է իրականացվի (ըստ շահառուների)՝ աշխատավարձերի և աշխատողների այլ հատկացումների գծով:
Ուստի տվյալ դեպքում նույնպես Ծառայության կողմից հաշվապահական հաշվառման խախտում թույլ չի տրվել։
Հաշվեքննողի մեկնաբանությունը 
Ծառայությունում հաշվապահական հաշվառման նոր համակարգին ամբողջական անցման համար ծրագրային նոր համակարգի ներդման անհրաժեշտությունը բացակայում է, քանի որ ներդրված «ՀԾ‑Ձեռնարկույթուն» ավտոմատացված հաշվապահական հաշվառման համակարգը հնարավորություն է ընձեռում հաշվառել նաև Ծառայության կողմից վերահսկվող սոցիալական նպաստները և կենսաթոշակները։
Ինչ վերաբերվում է հաշվեքննության ենթակա մարմնի արձագանքում տեղ գտած հարցին կապված՝ սոցիալական նպաստների և կենսաթոշակների դրամարկղային ծախսի 423,492.5 մլն.դրամ գումարի հետ, ապա այդ ցուցանիշը Ծառայության կողմից ներկայացված 2023 թվականի բյուջեի կատարման տարեկան հաշվետվության ստորև ներկայացվող միջոցառումների համար արտացոլված մեծությունների հանրագումարն է՝
                                                                                                                              
	Կատարող  ԾԲ ծրագիր  Միջոցառում  Հոդված
	 
	Կատարող  ԾԲ ծրագիր  Միջոցառում  Հոդված
	Փաստ (դրամարկղային ծախս) հազ. դրամ

	 Ընդամենը
	 
	 
	423,492.478.00

	1005-12001
	Զինծառայողներին,  ՀՄՊ մասնակիցներին, այլ պետություններում մարտական գործողությունների մասնակիցներին, զոհված (մահացած) զինծառայողի ընտանիքի անդամներին, ընտանիքներին տրվող պարգևավճարներ
	472900
	- Այլ նպաստներ բյուջեից
	9,468,574.28

	1011-12001
	Ընտանիքի կենսամակարդակի բարձրացմանն ուղղված նպաստներ
	472300
	- Երեխաների կամ ընտանեկան նպաստներ բյուջեից
	26,549,242.33

	1068-12001
	Մինչև 2 տարեկան երեխայի խնամքի նպաստի տրամադրում
	472200
	- Մայրության նպաստներ բյուջեից
	20,388,852.97

	1068-12002
	Երեխայի ծննդյան միանվագ նպաստ
	472300
	- Երեխաների կամ ընտանեկան նպաստներ բյուջեից
	20,016,273.63

	1082-12002
	Մայրության նպաստ
	472200
	- Մայրության նպաստներ բյուջեից
	16,378,050.26

	1102-12001
	Սպայական անձնակազմի և նրանց ընտանիքների անդամների կենսաթոշակներ
	474100
	- Կենսաթոշակներ
	36,148,620.62

	1102-12003
	Աշխատանքային կենսաթոշակներ
	474100
	- Կենսաթոշակներ
	256,357,093.01

	1205-12001
	Ծերության, հաշմանդամության, կերակրողին կորցնելու դեպքում նպաստներ
	472900
	- Այլ նպաստներ բյուջեից
	38,185,771.56

5.12. ՀՀ կառավարության 2012 թվականի օգոստոսի 23-ի N 1081-Ն «Պետական կենսաթոշակային համակարգի տվյալների շտեմարանը վարելու կարգը հաստատելու մասին» որոշման 1-ին կետով հաստատվել է պետական կենսաթոշակային համակարգի տվյալների շտեմարանը վարելու կարգը։ Համաձայն նույն որոշման Հավելվածի 
- 10-րդ կետի՝ կենսաթոշակառուին վերաբերող տեղեկատվությունը դիմումի, վարչական ակտի հիման վրա և ինքնաշխատ եղանակով շտեմարանում ներառելու ընթացակարգը պետք է սահմաներ Ծառայությունը: Սակայն առ ընթացիկ եզրակացությունը կազմելու օրը Ծառայության կողմից նշված ընթացակարգը չի սահմանվել: 
- 12-րդ կետի 1)-ին և 2-րդ ենթակետի դիմումի հիման վրա կենսաթոշակառուին վերաբերող տեղեկատվությունը շտեմարանում ներառվելու դեպքում տեղեկատվությունը համադրվում է ծառայության տնօրինության տակ գտնվող տվյալների հետ: Ընդ որում, անճշտությունների (անհամապատասխանությունների) առկայության դեպքում՝
1) հիմք է ընդունվում (շտեմարան է մուտքագրվում) դիմումի և կից փաստաթղթերի հիման վրա ներկայացված տեղեկատվությունը.
2) ծառայությունը, տեղեկատվության հավաստիության համար պատասխանատու պետական կառավարման մարմնի հետ համատեղ, փոխհամաձայնեցված կարգով, միջոցներ է ձեռնարկում անճշտությունները (անհամապատասխանությունները) շտկելու ուղղությամբ: 
Առ ընթացիկ եզրակացությունը կազմելու օրը պատասխանատու պետական կառավարման մարմիների հետ փոխհամաձանեցված կարգեր չկան։
5.13.  Համաձայն ՀՀ կառավարության 2020 թվականի մարտի 12-ի «Լիազորված պետական մարմին ճանաչելու, սոցիալական ապահովության հաշվի պայմանագրի օրինակելի ձևը, սոցիալական ապահովության հաշիվ բացելու համար անհրաժեշտ տվյալների ցանկը և սոցիալական ապահովության հաշվին մուտքագրելու միջոցով վճարվող գումարները սահմանելու մասին» N 284-ն որոշմամբ սահմանված «Սոցիալական ապահովության հաշվի» պայմանագրի» հավելվածի 11-րդ կետի 2-րդ ենթակետի լիազոր մարմնի՝ սույն պայմանագրի N 3 ձևով սահմանված տեղեկատվությունը պարունակող կարգադրության (պահանջի) հիման վրա, այն ստանալու օրվան հաջորդող աշխատանքային օրվանից ոչ ուշ, դրանում նշված գումարի չափով, առանց շահառուի համաձայնության, նրա բանկային հաշվից հետ գանձել միջոցները (բավարար միջոցներ չլինելու դեպքում` բանկային հաշվում առկա հասանելի մնացորդի չափով) և ոչ ուշ, քան հաջորդ աշխատանքային օրը փոխանցել Հայաստանի Հանրապետության պետական բյուջե` միաժամանակ ապահովելով սույն պայմանագրի N 4 ձևով սահմանված տեղեկատվությունը լիազոր մարմին ներկայացնելը: Բանկը պատասխանատվություն չի կրում բանկային հաշիվ մուտքագրված` Հայաստանի Հանրապետության օրենսդրության խախտմամբ (սխալ) վճարված այն գումարների համար, որոնք հաճախորդի (շահառուի) կարգադրության հիման վրա բանկային հաշվից դուրս են գրվել (ելքագրվել են)՝ մինչև լիազոր մարմնից սույն ենթակետում նշված կարգադրությունը (պահանջը) ստանալու օրվան հաջորդող աշխատանքային օրը.
Ծառայությունը չունի որևէ գործիքակազմ բանկի պատասխանատվության ժամանակահատվածում՝ լիազոր մարմնից սույն ենթակետում նշված կարգադրությունը (պահանջը) ստանալու օրվան հաջորդող աշխատանքային օրվա ընթացքում և դրանից հետո հաճախորդի (շահառուի) կարգադրության հիման վրա բանկային հաշվից գումարների դուրսգրվելը հսկելու համար։
 

[bookmark: _Toc166666283]	ՀԵՏՀՍԿՈՂԱԿԱՆ ԳՈՐԾԸՆԹԱՑ
	Ծառայությունում 2023թ. պետական բյուջեի ինն ամիսների կատարման հաշվեքննության արդյունքում արձանագրված առաջարկությունների, անհամապատասխանությունների և ընթացիկ եզրակացությանը վերաբերող Ծառայության կողմից տրամադրված այլ գրավոր տեղեկատվությունը ներկայացվում է աղյուսակում

	2023 թվականի ՀՀ պետական բյուջեի ինն ամիսների կատարման հավեքննության ընթացիկ եզրակացությամբ կատարված առաջարկներ
	Հաշվեքննվող մարմնի արձագանքը
	Հաշվեքննողի մեկնաբանությունը

	ՀՀ պետական բյուջե վերադարձվող՝ շահառուներին ՀՀ օրենսդրության խախտմամբ (սխալ) վճարված պարբերական դրամական վճարների գումարների մասով, ըստ շահառուների վարել հաշվառում ապառք գումարների վերաբերյալ:


	Ընդունելի է: Ծառայության ֆինանսատնտեսագիտական և հաշվապահական հաշվառման ստորաբաժանման կողմից շահառուներին ՀՀ օրենսդրության խախտմամբ (սխալ) վճարված պարբերական դրամական վճարների գումարների ՀՀ պետական բյուջե վերադարձը փոխադարձ հաշվարկների ակտերի (N 2 Ձև) հիման վրա հաշվառվում է մեկ թվով՝ առանց ըստ շահառուների անհատական հաշվառում վարելու։
Ծառայության կողմից բազմիցս նշվել է, որ պետական կենսաթոշակային համակարգի տվյալների շտեմարան հանդիսացող «Էլեկտրոնային կենսաթոշակ» տեղեկատվական համակարգը տվյալ պահի դրությամբ միանվագ և պարբերական դրամական վճարների և ՀՀ օրենսդրության խախտմամբ կամ այլ դեպքերով շահառուներին ավել վճարված գումարների շարժի հաշվառման (այդ թվում՝ ըստ շահառուների անհատական հաշվառման) ֆունկցիոնալ հնարավորություն չունի և նշված հնարավորությունը պետք է նախատեսվի պետական կենսաթոշակային համակարգի տվյալների նոր շտեմարանի (կամ այլ համարժեք ծրագրային ապահովման) շրջանակներում։
	Ծառայության կողմից ձեռնարկված միջոցառումներն ընդունվել են ի գիտություն:

	Ապառք գումարների գծով առաջացած դեբիտորական պարտքերը արտացոլել հաշվետվություններում սահմանված կարգով:

	ՀՀ պետական բյուջե վերադարձման ենթակա` Հայաստանի Հանրապետության օրենսդրության խախտմամբ (սխալ) վճարված գումարների վերաբերյալ օրենքով սահմանված կարգով արտացոլվել է 2023 տարեկան ֆինանսական հաշվետվություններում՝ ՀՀ ֆինանսների նախարարի 13.03.2019 թվականի N 254-Ն հրամանով հաստատված «Հաշվետու ժամանակահատվածի ընթացքում հիմնարկի դեբիտորական, կրեդիտորական պարտքերի և պահեստավորված միջոցների շարժի վերաբերյալ` օրինակելի ձև Հ-4-ում:
	 Ծառայության կողմից ձեռնարկված միջոցառումներն ընդունվել են ի գիտություն

	Ընթացիկ եզրակացությունում ներկայացված վերոնշյալ առաջարկությունների հիման վրա մշակել և հաստատել միջոցառումների ծրագիր, որը կպարունակի յուրաքանչյուր միջոցառման համար պատասխանատու ստորաբաժանում և միջոցառման կատարման ժամանակացույց:

	
	Հաշվեքննվող մարմնի կողմից արձագանք չի եղել:




	Անհամապատասխանություն/խեղաթյուրում
	Հաշվեքննվող մարմնի արձագանքը
	Հաշվեքննողի մեկնաբանությունը

	5.1 Համաձայն ՀՀ ֆինանսների նախարարի 13․03․2019 թվականի N 254-Ն հրամանի N 2 հավելվածով հաստատված «Հաշվետվությունների առանձին տեսակների կազմման ու ներկայացման առանձնահատկությունների մասին» հրահանգի 7-րդ կետի 5-րդ ենթակետի՝ որով սահմանվել է, որ Հիմնարկի ֆինանսատնտեսական գործունեության մասին հաշվետվության թվային մասը ներկայացվում է հաշվետու ժամանակահատվածի ընթացքում հիմնարկի դեբիտորական, կրեդիտորական պարտքերի և պահեստավորված միջոցների շարժի վերաբերյալ` օրինակելի ձև Հ-4-ին համապատասխան։ Սակայն հաշվեքննվող ժամանակաշրջանում Ծառայության կողմից ՀՀ կառավարության 12.03.2020 թվականի N 284-Ն որոշման 3-րդ կետով սահմանված սոցիալական ապահովության հաշվին մուտքագրելու միջոցով վճարված գումարներից, 2023 թվականի 9 ամիսների ընթացքում շահառուներին ՀՀ օրենսդրության խախտմամբ (սխալ) վճարված պարբերական դրամական վճարների գումարներից ՀՀ պետական բյուջե վերադարձվող գումարների մասով ըստ շահառուների հաշվառում չի վարել և ձևավորված ապառք գումարը 53,291.91 հազ. դրամ, ինչպես նաև 2021, 2022 թվականների ընթացքում շահառուներին ՀՀ օրենսդրության խախտմամբ (սխալ) վճարված ապառք գումարը՝ 91,921.94 հազ դրամ «Հիմնարկի դեբիտորական, կրեդիտորական պարտքերի և պահեստավորված միջոցների մասին» հաշվետվությունում, որպես հաշվետվու ժամանակաշրջանի վերջի դրությանբ առկա դեբիտորական պարտքեր չեն արտացոլվել:
	Վերացված է: ՀՀ պետական բյուջե վերադարձման ենթակա` Հայաստանի Հանրապետության օրենսդրության խախտմամբ (սխալ) վճարված 2020 և 2021 թվականներին պարբերական դրամական վճարների գումարների վերաբերյալ օրենքով սահմանված կարգով ձևակերպումները կատարվել են 2023 տարեկան կտրվածքով, որն արտացոլվել է 2023 տարեկան ֆինանսական հաշվետվություններում՝ ՀՀ ֆինանսների նախարարի 13.03.2019 թվականի N 254-Ն հրամանով հաստատված «Հաշվետու ժամանակահատվածի ընթացքում հիմնարկի դեբիտորական, կրեդիտորական պարտքերի և պահեստավորված միջոցների շարժի վերաբերյալ` օրինակելի ձև Հ-4-ում: 
	Ծառայության կողմից ձեռնարկված միջոցառումներն ընդունվել են ի գիտություն:

	5.2 Համաձայն ՀՀ կառավարության 2020 թվականի մարտի 12-ի «Լիազորած պետական մարմին ճանաչելու, սոցիալական ապահովության հաշվի պայմանագրի օրինակելի ձևը, սոցիալական ապահովության հաշիվ բացելու համար անհրաժեշտ տվյալների ցանկը և սոցիալական ապահովության հաշվին մուտքագրելու միջոցով վճարվող գումարները սահմանելու մասին» N 284-Ն որոշման հավելվածով սահմանված «Սոցիալական ապահովության հաշվի պայմանագրի» օրինակելի ձևի 12-րդ կետի 3-րդ ենթակետի պահանջի՝ լիազոր մարմինը պարտավոր է շահառուի մահվան մասին տեղեկատվություն ստանալու օրվան հաջորդող աշխատանքային օրվանից ոչ ուշ սույն պայմանագրի N 7 ձևով սահմանված տվյալները տրամադրել բանկին և դադարեցնել պարբերական դրամական վճարի գումարների վճարումը:
Ծառայության կողմից հաշվեքննվող ժամանակահատվածում որոշմամբ սահմանված պայմանագրի N 7 ձևը բանկերին ընդհանրապես չի տրամադրվել։
	Հաշվեքննիչ պալատը Ծառայության 2023 թվականի պետական բյուջեի վեց ամիսների կատարման հաշվեքննության շրջանակներում արձանագրել է, որ ՀՀ կառավարության 12․03․2020 թվականի թիվ 284-Ն որոշմամբ սահմանված սոցիալական ապահովության վճարների (պարբերական դրամական վճարների) հաշվին մուտքագրվող բոլոր վճարատեսակներով չի տրամադրվել N Ձև 7 հավելվածը, որը վերաբերում է մահացած շահառուների տվյալներին։ 
Ինչպես նախորդիվ (Ծառայության 20.09.2023թ. N 01/12/50389-2023 գրությամբ) հայտնել ենք ՀՀ կառավարության 12․03․2020 թվականի թիվ 284-Ն որոշման N Ձև 7 հավելվածը փաստացի չի կիրառվում, քանի որ Ծառայությունը նախքան վճարման ցուցակը ձևավորելը ՔԿԱԳ բազայի հետ արդեն իսկ կատարում է համադրում և մահացած շահառուներին չի ներառում վճարման ցուցակներում, ուստի նշված հավելվածը կազմելու համար տվյալ փաստացի առկա չի լինում (2023 թվականի ընթացքում նույնպես չին եղել)։ 
Հավելվածն ի սկզբանե նախատեսված է եղել այն դեպքերի համար, եթե օրինակ, պայմանականորեն վճարման ցուցակում ներառված կլիներ շահառու, որը կպարզվեր, որ մահացած է։ Մահացած շահառուներին պարզելու և վճարման ցուցակում չներառելու գործընթացը Ծառայությունում կատարվում է նախապես՝ վճարման ցուցակը ձևավորելուց առաջ և վճարման ցուցակում, դրա ձևավորման օրվա դրությամբ, մահացած շահառուի տվյալ ներառված չի լինում (2023 թվականի ընթացքում նույնպես չին եղել)։
	Անհամապատասխանությունը  վերաբերվում է շահառուների ցուցակը ներկայացնելուց հետո Ծառայությանը հայտնի դարձած մահվան դեպքերին, ինչով պայմանավորված արձանագրվել է, որ ՀՀ կառավարության 12.03.2020թ N 284-Ն որոշման Հավելված N 1-ի 12-րդ կետի 3)-րդ ենթակետի և 12.03.2020թ-ի N 287-Ն որոշման Հավելված N 1-ի 8-րդ կետի 3)-րդ ենթակետի «…շահառուի մահվան մասին տեղեկատվություն ստանալու օրվան հաջորդող աշխատանքային օրվանից ոչ ուշ N 7  N 8 ձևերով սահմանված տվյալները ներկայացնել բանկ…»։ Հաշվեքննվող մարմինը նշված տեղեկատվությունը բանկերին տրամադրել է Ձև 3-ի և Ձև 4-ի միջոցով, առանձին դեպքերում շահառուի մահվան մասին տեղեկատվությունը ստանալուց 27 օր անց։
Հաշվեքննության բացահայտվել է, որ համապատասխան վճարման ցուցակները ձևավորելուց հետո դրանցում ի հայտ են եկել մահացած անձի տվյալ և հաշվեքննվող մարմինը նշված շահառուներին վճարումը դադարեցնելու և ավել վճարված գումարը հետ գանձելու կարգադրությունը, այդ տեղեկատվությունը ստանալուն հաջորդ օրը բանկերին N 7  N 8 ձևերով տեղեկացնելու փոխարեն տեղեկացրել է Ձև 3-ի և Ձև 4-ի միջոցով, առանձին դեպքերում շահառուի մահվան մասին տեղեկատվությունը ստանալուց 27 օր անց։ Արդյունքում, նաև այս պատճառով, 2023 թվականին մահացած շահառուներին ավել վճարված գումարներից հաշվեքննությամբ ընդգրկված ժամանակահատվածի վերջի դրությամբ 1192 շահառուներից հետ չի գանձվել 182,581.19 հազ. դրամ։



	5.3 Համաձայն ՀՀ կառավարության 2020 թվականի մարտի 12-ի «Լիազորած պետական մարմին ճանաչելու, միանվագ դրամական վճարների հաշվի պայմանագրի օրինակելի ձևը, միանվագ դրամական վճարների հաշիվ բացելու համար անհրաժեշտ տվյալների ցանկը և միանվագ դրամական վճարների հաշվին մուտքագրելու միջոցով վճարվող գումարները սահմանելու մասին» N 287-Ն որոշման հավելվածով սահմանված «Միանվագ դրամական վճարների հաշվի պայմանագրի օրինակելի ձև»-ի 8-րդ կետի 3-րդ ենթակետի պահանջի՝ լիազոր մարմինը պարտավոր է շահառուի մահվան մասին տեղեկատվություն ստանալու օրվան հաջորդող աշխատանքյին օրվանից ոչ ուշ սույն պայմանագրի N 8 ձևով սահմանված տվյալները ներկայացնել բանկ:
Ծառայության կողմից որոշմամբ սահմանված պայմանագրի N 8 ձևը բանկերին ընդհանրապես չի տրամադրվել:
	Հաշվեքննիչ պալատը Ծառայության 2023 թվականի պետական բյուջեի վեց ամիսների կատարման հաշվեքննության շրջանակներում արձանագրել է, որ ՀՀ կառավարության 12․03․2020 թվականի թիվ 287-Ն որոշմամբ սահմանված միանվագ դրամական վճարների հաշվին մուտքագրվող բոլոր վճարատեսակներով չի տրամադրվել N Ձև 8 հավելվածը, որը վերաբերում է մահացած շահառուների տվյալներին։ 
Ինչպես նախորդիվ (Ծառայության 20.09.2023թ. N 01/12/50389-2023 գրությամբ) հայտնել ենք ՀՀ կառավարության 12․03․2020 թվականի թիվ 287-Ն որոշման N Ձև 8 հավելվածը փաստացի չի կիրառվում, քանի որ Ծառայությունը նախքան վճարման ցուցակը ձևավորելը ՔԿԱԳ բազայի հետ արդեն իսկ կատարում է համադրում և մահացած շահառուներին չի ներառում վճարման ցուցակներում, ուստի նշված հավելվածը կազմելու համար տվյալ փաստացի առկա չի լինում (2023 թվականի ընթացքում նույնպես չին եղել)։ 
Հավելվածն ի սկզբանե նախատեսված է եղել այն դեպքերի համար, եթե օրինակ, պայմանականորեն վճարման ցուցակում ներառված կլիներ շահառու, որը կպարզվեր, որ մահացած է։ Մահացած շահառուներին պարզելու և վճարման ցուցակում չներառելու գործընթացը Ծառայությունում կատարվում է նախապես՝ վճարման ցուցակը ձևավորելուց առաջ և վճարման ցուցակում, դրա ձևավորման օրվա դրությամբ, մահացած շահառուի տվյալ ներառված չի լինում (2023 թվականի ընթացքում նույնպես չին եղել)։
	Տես 5.2 կետի վերաբերյալ հաշվեքննողների մեկնաբնությունը։

	5.4 Համաձայն ՀՀ կառավարության 2012 թվականի օգոստոսի 23-ի N 1081-Ն «Պետական կենսաթոշակային համակարգի տվյալների շտեմարանը վարելու կարգը հաստատելու մասին» որոշման հավելվածի 11-րդ կետի 1)-ին ենթակետի կենսաթոշակառուի կամ այլ անձի կողմից ներկայացված դիմումի հիման վրա կենսաթոշակառուին վերաբերող տեղեկատվությունը շտեմարան ներառվելու դեպքում դիմումին կից ներկայացված փաստաթղթերի լուսապատճենները, փաստաթղթերի բնօրինակները կենսաթոշակի էլեկտրոնային գործ կազմելու համար սահմանված կանոններով տեսաներածելու (սկանավորելու) միջոցով կցվում են կենսաթոշակի էլեկտրոնային գործին։ 6 դեպքով շտեմարանում սկանավորած տեսքով բացակայում է հանրային ծառայությունների համարանիշը:
	Հանրային ծառայության համարանիշի կիրառումը «Էլեկտրոնային կենսաթոշակ» տեղեկատվական համակարգում կատարվում է ՀՀ կառավարության 2011 թվականի մայիսի 5-ի N 665-Ն որոշման N 10 հավելվածի 2-րդ կետին համապատասխան՝ այն է «...Սույն կետով սահմանված հանրային ծառայությունների համարանիշը (սոցիալական ապահովության քարտը) չի ներկայացվում, եթե հանրային ծառայությունների համարանիշը ներառված է պետական կենսաթոշակային համակարգի տվյալների շտեմարան (արտացոլված է դիմումում):»։
	Առարկությունը ընդունելի չէ։ Հաշվեքննությամբ տվյալ դեպքում գնահատում է շտեմարանի վարման համապատասխանությունը, որի համար չափանիշ է հանդիսանում ՀՀ կառավարության 2012 թվականի օգոստոսի 23-ի N 1081-Ն և 26․06․2014 թվականի N 635-Ն որոշման կետերը։ Քանի որ տվյալ իրավահարաբերությունը կարգավորվում է ՀՀ կառավարության 23․08․2012 թ-ի N 1081-Ն և 26․06․2014 թ-ի N 635-Ն որոշումների դրույթներով, հետևաբար դրանք հանդիսանում են հատուկ նորմ և պետք է կիրառվի այդ դրույթները։

	5.5 Համաձայն «Պետական նպաստների մասին» ՀՀ օրենքի 33-րդ հոդված 2-րդ մասի պահանջի նպաստ ստանալու իրավունքը դադարեցվում է այդ հանգամանքներն առաջանալու ամսին հաջորդող ամսվա 1-ից, բացառությամբ սույն հոդվածի 1-ին մասի 2-րդ կետում նշված դեպքի` հաշմանդամության ժամկետը լրանալու օրվանից, ինչպես նաև 11-րդ կետում նշված դեպքում` կենսաթոշակ նշանակելու օրվանից:	
Նպաստ ստանալու իրավունքը դադարեցումից հետո հինգ շահառուների շարունակվել է նպաստի վճարումը գումարով 166.8 հազ. դրամ, սակայն վճարված գումարների մասով ՀՀ կառավարության 12.03.2020 թվականի թիվ 284-Ն որոշմամբ սահմանված պայմանագրի N 3 ձևով նախատեսված տեղեկատվությունը պարունակող կարգադրություն /պահանջ/ բանկերին չի ներկայացվել:
	Ծառայությունում 2023 թվականի պետական բյուջեի ինն ամիսների կատարման հաշվեքննության առաջադրանքի շրջանակներում կազմված հաշվեքննության թիվ 1 արձանագրությունում նշված 5 շահառուներից՝
1) 1-ին և 4-րդ համարների տվյալները կրկնվում են և նշված անձի (Ս, Ս,) էլ.գործում առկա է անդորրագիր (դիմում 014-2351704),
2) 5-րդ համարի շահառուն (Մուրադյան Մարիետտա) մահացած չէ, տվյալը տրամադրվել է Ներքին/16-3/48892-2023 զեկուցագրով ԲՊՌ հետ համադրման արդյունքում որպես ՀՀ անձնագրի վերականությունը լրացած երկքաղաքացի անձ,
3) 2-րդ և 3-րդ համարի շահառուների (Ա, Ա. և Դ.Վ.) կենսաթոշակ ստանալու իրավունքը դադարեցված է մահվան պատճառով ըստ ՔԿԱԳ տեղեկատվության:
	Ներկայացված առարկության 1-ին և 5-րդ կետերի վերաբերյալ ընդունվել են և տվյալները ճշտվել են։

	6.1 Թիվ 5.1 անհամապատասխանությունը՝ սխալ վճարման արդյունքում հետգանձման ենթակա սակայն հետ չգանձված գումարները դեբիտորական պարտքերում չներառելը, հանգեցրել է խեղաթյուրման 145,213.85 հազ. դրամի չափով։
	Վերացված է: Ծառայության կողմից սխալ վճարման արդյունքում հետգանձման ենթակա, սակայն հետ չգանձված գումարների, որպես դեբիտորական պարտքի, ձևակերպումները օրենքով սահմանված կարգով կատարվել են 2023 տարեկան կտրվածքով, որն արտացոլվել է 2023 տարեկան ֆինանսական հաշվետվություններում։ Արդյունքում Ծառայության կողմից 2023 տարեկան կտրվածքով ձևակերպվել է 146.590,50 հազ․ դրամի սխալ վճարման արդյունքում հետգանձման ենթակա դեբիտորական պարտքի գումարը, որը ավել է հաշվեքննություն իրականացնողմերի կողմից 2023 թվականի պետական բյուջեի ինն ամիսների կատարման հաշվեքննության առաջադրանքի շրջանակներում կազմված հաշվեքննության թիվ 1 արձանագրության N 2 և N 4 հավելվածների հանրագումարից
	Ծառայության կողմից ձեռնարկված միջոցառումներն ընդունվել են ի գիտություն:

	6.2 Թիվ 5.5 անհամապատասխանությունը՝ սխալ վճարված գումարի մասով հետգանձման կարգադրություն չիջեցնելը և հետ չգանձելը հանգեցրել է խեղաթյուրման 166,8 հազ. դրամի չափով։
	Հաշվի առնելով N 5.5 անհամապատասխանության վերաբերյալ ներկայացված հիմնավորումը՝ սխալ վճարված գումարի մասով 166,8 հազ. դրամի չափով խեղաթյուրում առկա չէ։
	Ներկայացված առարկության 1-ին և 5-րդ կետերի վերաբերյալ ընդունվել են և տվյալները ճշտվել են։

	7․2 Համաձայն ՀՀ կառավարության 12․03․2020 թվականի թիվ 284-ն «Լիազորված պետական մարմին ճանաչելու, սոցիալական ապահովության հաշվի պայմանագրի օրինակելի ձևը, սոցիալական ապահովության հաշիվ բացելու համար անհրաժեշտ տվյալների ցանկը և սոցիալական ապահովության հաշվին մուտքագրելու միջոցով վճարվող գումարները սահմանելու մասին» որոշմամբ սահմանված «Սոցիալական ապահովության հաշվի պայմանագրի» հավելվածի 11-րդ կետի 2-րդ ենթակետի, որով սահմանվել է, որ «Լիազոր մարմնի սույն պայմանագրի N 3 ձևով՝ «ՀՀ պետական բյուջե վերադարձման ենթակա ՀՀ օրենսդրության խախտմամբ (սխալ) վճարված պարբերական դրամական վճարների գումարների և շահառուների տվյալների, որոնք լիազոր մարմինը տրամադրում է բանկին» սահմանված տեղեկատվությունը պարունակող կարգադրության (պահանջի) հիման վրա, այն ստանալու օրվան հաջորդող աշխատանքային օրվանից ոչ ուշ դրանում նշված գումարի չափով, առանց շահառուի համաձայնության, նրա բանկային հաշվից հետգանձել միջոցները (բավարար միջոցներ չլինելու դեպքում բանկային հաշվում առկա հասանելի մնացորդի չափով) և ոչ ուշ քան հաջորդ աշխատանքային օրը փոխանցել ՀՀ պետական բյուջե՝ միաժամանակ ապահովելով սույն պայմանագրի N 4 ձևով սահմանված տեղեկատվությունը լիազոր մարմին ներկայացնելը: Հաշվեքննվող ժամանակահատվածում շահառուի համար Լիազոր մարմնի կողմից ներկայացվել է N 3 ձևով՝ «ՀՀ պետական բյուջե վերադարձման ենթակա ՀՀ օրենսդրության խախտմամբ (սխալ) վճարված պարբերական դրամական վճարների գումարների պահանջ», որոնց գծով 50 դեպքով բանկային հաշվում առկա միջոցները պետական բյուջե են վճարվել սահմանված ժամկետից ուշացումով:

	Արձանագրված անհամապատասխանության վերաբերյալ հայտնում եմ, որ Ծառայության կողմից համապատասխան գրություն է ուղվել ՀՀ կառավարության 2020 թվականի մարտի 12-ի N 284-Ն և N 287-Ն որոշումներով սահմանված սոցիալական ապահովության հաշվի և միանվագ դրամական վճարների հաշվի պայմանագրերին միացած բանկերին՝ նշված պայմանագրերով սահմանված պարտականությունները նախատեսված ժամկետում կատարելու և շահառուների բանկային հաշիվներում առկա միջոցները պահանջի հիման վրա պետական բյուջե հետգանձելու ժամկետների ուշացման դեպքերը բացառելու վերաբերյալ։
Միաժամանակ, արձանագրված անհամապատասխանությունը և Հաշվեքննիչ պալատի առաջարկությունը հաշվի առնելով՝ Ծառայության կողմից համապատասխան գրություն է ներկայացվել ՀՀ Աշխատանքի և սոցիալական հարցերի նախարարությանը (որպես ոլորտում քաղաքականություն մշակող մարմնին)՝ ՀՀ կառավարության 2020 թվականի մարտի 12-ի N 284-Ն և N 287-Ն որոշումներով համապատասխանաբար հաստատված սոցիալական ապահովության հաշվի և միանվագ դրամական վճարների հաշվի պայմանագրերի օրինակելի ձևերում բանկերի կողմից պարտավորությունների ոչ պատշաճ կամ ուշացմամբ կատարման դեպքերի համար պատասխանատվության միջոցներ սահմանելու նպատակով համապատասխան օրենսդրական փոփոխություններ և(կամ) լրացումներ կատարելու հնարավորության հարցը դիտարկելու նպատակով։
ՀՀ Աշխատանքի և սոցիալական հարցերի նախարարությունը խնդրո առարկա հարցով նույնպես դիմել է Կենտրոնական բանկ և Հայաստանի բանկերի միություն։
Կենտրոնական բանկը 09.01.2024թ. N 13.1.1-07/016-24 գրությամբ հայտնել է, որ բարձրացրած խնդիրները ներկայացվել են ՀՀ գործող բանկերին՝ խնդիրների վերացման ուղղությամբ համապատասխան միջոցառումներ ձեռնարկելու առաջարկությամբ: 

	Ծառայության կողմից ձեռնարկված միջոցառումներն ընդունվել են ի գիտություն:

ՀՀ աշխատանքի և սոցիալական հարցերի նախարարության միասնական սոցիալական ծառայությանը։
1. Միջոցներ ձեռնարկել կենսաթոշակի իրավունք ունեցող անձի աշխատանքային ստաժի մասին տեղեկատվությունը ինքնաշխատ եղանակով ճշտելու հետ կապված իրավակարգավորումները և դրանց կիրառման գործելակերպը ներդաշնակեցնելու ուղղությամբ։
2. Միջոցներ ձեռնարկել բանկերի հետ գործող «Սոցիալական ապահովության հաշվի» պայմանագրերի շրջանակում ՀՀ պետական բյուջե վերադրաձման ենթակա միջոցների՝ սահմանված ժամկետները չպահպանելու ռիսկերը կառավարելու ուղղությամբ։
3. Նախաձեռնել փոփոխություններ ՀՀ կառավարության 12.03.202թ N 284-Ն և N 287-Ն որոշումներում՝ նախատեսելով «ՀՀ պետական բյուջե վերադարձման ենթակա ՀՀ օրենսդրության խախտմամբ (սխալ) վճարված պարբերական դրամական վճարների գումարների և շահառուների տվյալների, որոնք լիազոր մարմինը տրամադրում է բանկերին» Ձև N 3–ը և «ՀՀ օրենսդրության խախտմամբ վճարված և հաշվետու ամսում ՀՀ պետական բյուջե վերադարձման ենթակա միանվագ դրամական վճարների տվյալների, որոնք լիազոր մարմինը տրամադրում է բանկին» Ձև N 4–ը բանկերին ներկայացնել շահառուներին ՀՀ օրենսդրության խախտմամբ (սխալ) կատարված վճարումների հանգամանքը ի հայտ գալու օրվան հաջորդող աշխատանքային օրվանից ոչ ուշ։ 
4. Մշակել գործիքակազմ բանկի պատասխանատվության ժամանակահատվածում՝ լիազոր մարմնից «ՀՀ պետական բյուջե վերադարձման ենթակա ՀՀ օրենսդրության խախտմամբ (սխալ) վճարված պարբերական դրամական վճարների գումարների և շահառուների տվյալների, որոնք լիազոր նմարմինը տրամադրում է բանկերին» Ձև N 3–ով և «ՀՀ օրենսդրության խախտմամբ վճարված և հաշվետու ամսում ՀՀ պետական բյուջե վերադարձման ենթակա միանվագ դրամական վճարների տվյալների, որոնք լիազոր մարմինը տրամադրում է բանկին» Ձև N 4–ով կարգադրությունը (պահանջը) ստանալու օրվան հաջորդող աշխատանքային օրվա ընթացքում և դրանից հետո հաճախորդի (շահառուի) կարգադրության հիման վրա բանկային հաշվից գումարների դուրսգրվելը վերահսկելու համար։
5. Ապահովել՝ Միասնական սոցիալական ծառայության  կողմից վերահսկվող՝  սոցիալական նպաստների և կենսաթոշակների գծով դրամական հոսքերի, ծախսերի և պարտավորությունների հաշվապահական հաշվառումը ոլորտը կարգավորող օրենսդրության պահանջներին համապատասխան 
6. Ընթացիկ եզրակացությունում ներկայացված վերոնշյալ առաջարկությունների հիման վրա մշակել և հաստատել միջոցառումների ծրագիր, որը կպարունակի յուրաքանչյուր միջոցառման համար պատասխանատու ստորաբաժանում(ներ)ը և միջոցառման կատարման ժամանակացույցը:

Կարեն Առուստամյան 
ՀՀ հաշվեքննիչ պալատի անդամ	
30 ապրիլի 2024 թվական

ՀՀ հաշվեքննիչ պալատ,
Բաղրամյան փող. 19․ ք. Երևան, 
Հայաստանի Հանրապետություն

